Bagaimana teknologi perubatan mampu bantu pasangan tangani masalah kesuburan

KUALA LUMPUR: Kemajuan dalam teknologi perubatan yang pesat berkembang kini bukan sekadar dapat merawat gejala tetapi mampu memberikan kaedah penyelesaian kepada pelbagai masalah seperti ketidaksuburan serta kebimbangan yang timbul daripada kelewatan dalam memulakan fasa berkeluarga.

Pusat Perubatan Sunway Velocity (SMCV) dalam kenyataan memaklumkan rawatan kesuburan seperti persenyawaan in-vitro (IVF) boleh dipertimbangkan untuk menjadi satu daripada usaha bagi pasangan yang berhajat untuk mendapatkan anak dan ingin memastikan kehamilan dan bayi yang selamat dan sihat yang ditawarkan oleh Pusat Kesuburan Sunway SMCV yang dilancarkan bulan ini.

Pakar Perunding Perbidanan, Sakit Puan dan Perubatan Kesuburan SMCV Dr Ashley Chung Soo Bee dalam kenyataan itu berkata teknologi rawatan kesuburan amat efektif dalam membantu pasangan untuk hamil, dengan IVF merupakan satu daripada prosedur paling berkesan pada masa ini.

“IVF merupakan satu daripada pilihan terbaik jika anda dan pasangan mengalami masalah tiub Fallopio tersumbat, sejarah kerosakan pensterilan tiub, endometriosis, masalah ovulasi, kualiti atau fungsi sperma yang sudah terjejas, pensterilan lelaki, masalah kesuburan yang tidak dapat dijelaskan, masalah genetik atau sebagai cara pemeliharaan tahap kesuburan bagi pesakit kanser.

“Ujian genetik praimplantasi aneuploidies (PGT-A) atau ujian untuk mengesan sebarang abnormaliti pada embrio merupakan antara teknologi perubatan yang inovatif dalam rawatan masalah kesuburan. PGT-A merupakan ujian saringan yang dilakukan bersama prosedur IVF dapat menentukan sama ada sesuatu embrio itu sihat atau tidak,” katanya.

Dr Ashley berkata PGT-A boleh meningkatkan kadar kehamilan, mengurangkan risiko keguguran, risiko abnormaliti pada kromosom dan membolehkan embrio yang mempunyai kromosom normal dipindahkan ke dalam rahim atau dibekukan untuk kegunaan pada masa hadapan.

Menurut kenyataan itu, satu lagi teknik makmal terkini yang digunakan untuk prosedur IVF adalah suntikan sperma terpilih morfologi intracytoplasma (IMSI) iaitu proses magnifikasi akan dilakukan untuk mengenal pasti kecacatan pada kepala sperma yang tidak dapat dilihat melalui prosedur biasa dan menyuntik sperma yang berkeadaan normal ke dalam oosit (telur) untuk meningkatkan peratusan kejayaan persenyawaan.

Dr Ashley menasihati pesakit untuk menjalani pemeriksaan klinikal yang menyeluruh dan melakukan ujian darah bagi mengetahui punca kepada masalah ketidaksuburan sebelum memulakan prosedur IVF kerana rawatan itu adalah berbeza bagi setiap wanita.

Beliau berkata setiap wanita mengalami tindak balas berbeza kepada ubat-ubatan dan masa berbeza kerana ada yang mungkin berjaya hamil selepas hanya satu kitaran IVF, sementara yang lain mungkin perlu mencuba beberapa kitaran.

Sementara itu, seorang lagi Pakar Perunding Perbidanan, Sakit Puan dan Perubatan Kesuburan pusat perubatan itu Dr Farah Leong Rahman berkata tahap kesuburan lelaki menurun biasanya bermula apabila mereka mula memasuki fasa usia 40-an kerana ia mampu menjejaskan kualiti sperma yang dihasilkan.

Beliau berkata kesedaran mengenai masalah kesuburan dalam kalangan lelaki harus diketengahkan kerana faktor gaya hidup dan persekitaran seperti menghisap rokok atau ganja, pengambilan alkohol secara berlebihan, obesiti dan rawatan hormon boleh membawa kepada parameter sperma yang tidak optimum.

“Terdapat pelbagai punca yang boleh membawa kepada masalah ketidaksuburan lelaki. Sesetengahnya disebabkan oleh faktor kongenital atau keturunan yang bermaksud masalah itu telah wujud sejak lahir lagi. Faktor lain seperti pembedahan, trauma, jangkitan, masalah testis, masalah kesihatan yang tidak dikenal pasti atau daripada ubat-ubatan tertentu. Setiap rawatan yang disyorkan bergantung kepada punca masalah ketidaksuburan itu sendiri,” katanya dalam kenyataan sama.

Satu ujian sperma ringkas boleh dijalankan untuk mengumpul maklumat mengenai jumlah sperma, kelajuan serta bentuk sperma. Pemeriksaan lanjut seperti ujian hormon darah akan dilakukan jika perlu, bergantung kepada parameter sperma tersebut.

Beliau berkata individu yang mempunyai masalah untuk mencapai ereksi atau ejakulasi, sejarah pembedahan pada kemaluan atau rawatan kanser seperti kemoterapi perlu mendapatkan rawatan, bagaimanapun pesakit dinasihatkan untuk berjumpa pakar rawatan kesuburan sekiranya telah mencuba untuk mendapatkan anak selama lebih setahun tanpa sebarang simptom seperti yang dijelaskan.

Dr Farah berkata IVF boleh menjadi pilihan kepada lelaki dengan masalah jumlah kiraan sperma yang sedikit atau sperma tidak boleh berenang supaya doktor boleh mencari sperma yang paling sesuai melalui mikroskop dan menyuntik terus ke dalam telur untuk proses persenyawaan dengan peluang untuk mendapatkan kehamilan berjaya agak tinggi.

Terletak bersebelahan dengan Pusat Wanita dan Kanak-Kanak SMCV, kemudahan seluas 7,222.5 kaki persegi itu dilengkapi dengan kemudahan komprehensif seperti bilik konsultasi, bilik kaunseling, dewan bedah, bilik rawatan, bilik pengumpulan sperma, makmal andrologi, makmal embriologi, bilik pengawetan krio serta teknologi dan sistem terkini untuk pelbagai prosedur kesuburan dan sakit puan.

“Diketuai oleh Dr Farah dan Dr Ashley, perkhidmatan lain yang ditawarkan di Pusat Kesuburan Sunway di SMCV termasuk ujian penilaian kesuburan, inseminasi intrauterine (IUI), IVF dan suntikan sperma intrasitoplasmik (ICSI).

“Rawatan lain ialah ujian genetik praimplantasi (PGT), pengawetan krio, analisis penerimaan endometrium (ERA), pembedahan laparoskopi, rawatan untuk penyakit sakit puan dan lain-lain,” menurut kenyataan itu.

Untuk maklumat lanjut mengenai Pusat Kesuburan Sunway di SMCV yang terletak di Lingkaran SV, Sunway Velocity di sini, sila hubungi talian pusat itu menerusi 019-2892390. – BERNAMA


Majukan bisnes bersama AIM tanpa bimbang undang-undang

GOMBAK: Amanah Ikhtiar Malaysia (AIM) mengambil langkah alternatif bagi membantu usahawan lebih berminat memajukan perniagaan tanpa dikenakan sebarang tindakan undang-undang.

Ini kerana tiada peruntukan undang-undang di bawah AIM di mana semua bayaran balik pinjaman lebih longgar berbanding pinjaman dibuat di institusi kewangan.

Timbalan Pengurus Wilayah Selangor/Kuala Lumpur AIM, Saipul Nizam Mat, berkata AIM adalah agensi yang tidak mengenakan tindakan undang-undang kepada peminjam skim pembiayaan.

Sebaliknya, katanya pihaknya sendiri yang bertungkus-lumus memastikan usahawan dapat membayar balik pinjaman secara telus dan sempurna.

“Syarat permohonan pembiayaan juga tidak terlalu remeh, kerana menumpukan pembayaran semula tanpa tindakan undang-undang.

“Permohonan kita tidak terlalu payah malah pengesahan permohonan modal juga tidak berlaku di AIM.

“AIM ini ‘special’ tiada tindakan undang-undang. AIM ni peminjam dia 99 peratus bayar balik, kerana kaedah kita buat pemantauan mingguan.

“Di AIM, kita buat pemantauan mingguan dalam tempoh sebulan, dan peranan ketua pusat, pengerusi perlu dalam usaha ini bagi memastikan bayaran balik secara sempurna,” katanya kepada MEDIA VARIASI.

Beliau berkata demikian pada program Bazar Pagi Rakyat di Kompleks Lincah Mahaguru Omar (KLMO) anjuran MPUKP Gombak, di sini.

Program berkenaan mendapat kerjasama AIM, Persatuan Penjaja dan Peniaga Kecil Melayu Gombak, Kelab Usahawan Gombak dan Kelab Usahawan Ikhtiar Selayang.

Yang turut hadir, Pengerusi Majlis Pembangunan Usahawan Koperasi Parlimen (MPUKP) Gombak merangkap Timbalan Pengerusi Badan Perhubungan UMNO Selangor, Datuk Megat Zulkarnain Omardin dan Pengerusi Persatuan Penjaja & Peniaga Kecil Melayu Cawangan Gombak (PPPKM) Selangor, Erma Fatimah Hamid.

Saipul Nizam bagaimanapun mengakui ada pihak masih menyalahgunakan pinjaman meskipun mereka tidak dikenakan undang-undang.

“Ramai layak (memohon pinjaman) tetapi tidak semua yang boleh bersama-sama kita, memberikan komitmen.

“Sebab ada yang salah guna pinjaman. Kita tidak kenakan tindakan, tetapi kita tahu cara bayaran, kita pantau modal itu. Kalau salah guna, bulan depan tak mampu bayar dah,” katanya.

Beliau menambah, syarat asas permohonan adalah bermastautin di Gombak dan kadar faedah dikenakan adalah 10 peratus bagi setahun dengan had pinjaman RM30,000.

Untuk rekod, katanya seramai 3,000 usahawan di bawah AIM wilayah Gombak.

Author

Tun Puteh Wanti

View all posts

View all posts


Harimau Malaysia nekad singkir Singapura

KUALA LUMPUR: Kapten pasukan negara, Mohamad Faisal Abdul Halim melaungkan amaran Malaysia akan bermati-matian memburu tiga mata pada aksi penentuan Kumpulan B, Piala Persekutuan Bolasepak ASEAN (AFF) 2022 menentang Singapura, malam esok.

Mohamad Faisal berkata, pasukan negara sangat bermotivasi untuk menghadapi pertembungan perlawanan ‘Derbi Seberang Tambak’ di Stadium Nasional di Bukit Jalil, selepas bangkit daripada kekecewaan tewas 3-0 kepada Vietnam, di Hanoi, minggu lepas.

“Selepas pulang dari Vietnam semua pemain sangat ‘down’, barisan kejurulatihan nampak perkara itu dan selepas dua hari baru kami dapat ‘mood’ yang baik dan kembali bersemangat.

“Apa yang saya katakan pada rakan sepasukan ialah esok perlawanan penting di laman sendiri dan kita tak boleh kalah (kerana) keluarga dan penyokong tengok, takkan kita dengan mudah nak bagi pihak lawan ambil (tiga mata) di sini,” katanya pada sidang media praperlawanan, di sini, hari ini.

Pemain baharu Selangor FC itu berkata, beliau dan rakan sepasukan hairan bagaimana Singapura mampu meraih keputusan seri tanpa jaringan berdepan Vietnam, Jumaat lepas, tatkala Malaysia tewas 0-3 kepada skuad ‘Golden Star Warriors’ itu.

Katanya, keputusan seri itu memberi tekanan kepada Malaysia, namun tetap optimis pasukan negara berpeluang untuk meraih kemenangan jika berjaya tampil berdisiplin dalam melaksanakan arahan jurulatih serta taktikal yang akan diterapkan.

Beliau turut menjadikan perlawanan antara Malaysia dan Turkmenistan pada pusingan kelayakan Piala Asia 2023 Jun lepas sebagai contoh di mana semangat dan disiplin pemain menjadi kunci kejayaan pasukan mencatat kemenangan bergaya 3-1.

“Lawan Turkmenistan kita sudah lakukan, kita menang dan layak ke Piala Asia, esok lawan Singapura sudah tentu kita akan pergi habis-habisan untuk menang dan layak ke separuh akhir. Kita nak buat penyokong gembira dan ia akan jadi hadiah tahun baharu kepada mereka,” kata pemain berusia 24 tahun itu.

Singapura, juara empat kali dan hanya memerlukan keputusan seri untuk layak ke separuh akhir, kini mempunyai kelebihan satu mata di kedudukan kedua Kumpulan B manakala Malaysia ketiga dengan mengumpul enam mata.

Perlawanan terakhir kedua-dua pasukan menyaksikan Singapura menang 2-1 di laman sendiri pada aksi persahabatan antarabangsa, Mac lepas, sekali gus menyaksikan ketua jurlatih, Pan Gon mengalami kekalahan pertama bersama pasukan negara. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Piala AFF: Thailand atasi Indonesia dalam perebutan juara kumpulan

KUALA LUMPUR: Juara bertahan, Thailand menepati ramalan mara ke peringkat separuh akhir dengan bergaya selepas menewaskan Kemboja 3-1 pada aksi terakhir Kumpulan A saingan Piala Persekutuan Bolasepak ASEAN (AFF) 2022, malam tadi.

Kejayaan di Stadium Thammasat di Pathum Thani itu membolehkan skuad Gajah Perang bimbingan Alexandre Polking muncul juara kumpulan dengan kelebihan jumlah jaringan selepas berkongsi 10 mata dengan Indonesia.

Pada aksi malam tadi, usaha Thailand memburu jaringan menemui jalan buntu sehingga penalti yang disempurnakan penyerang prolifik, Teerasil Dangda, pada masa kecederaan babak pertama perlawanan selepas Yeu Muslim mengasari Sasalak Haiprakhon.

Bersambung selepas rehat, pemain gantian, Sumanya Purisai meletakkan Thailand selesa mendahului 2-0 pada minit ke-50 setelah merembat umpanan Sarach Yooyen sebelum Kemboja bangkit merapatkan kedudukan hasil penyudah Sieng Chanthea pada minit ke-68.

Dangda melengkapkan kemenangan 3-1 pasukan menerusi jaringan kedua peribadinya pada penghujung perlawanan sekali gus mengumpul keseluruhan lima gol untuk mendahului senarai penjaring terbanyak kempen kejohanan.

Sementara itu, Indonesia turut melakar kemenangan 2-1 ke atas Filipina sekali gus mengesahkan kemaraan ke separuh akhir selaku naib juara Kumpulan A.

Pada pertembungan di Stadium Rizal Memorial di Manila itu, skuad Garuda yang juga finalis edisi lepas menikmati aksi separuh masa pertama yang baik selepas berjaya meledak dua jaringan penting.

Dua gol Indonesia masing-masing dijaringkan penyerang Dendy Sulistyawan pada minit ke-21 dan pemain tengah Marselino Ferdinan dua minit sebelum rehat.

Pasukan tuan rumah meraih gol sagu hati selepas pemain gantian Sebastian Rasmussen menanduk masuk hantaran cantik Stephan Schrock untuk menewaskan penjaga gol Nadeo Argawinata pada minit ke-83.

Pada aksi separuh akhir yang akan berlangsung secara timbal balik bermula hujung minggu ini, Thailand bakal bertemu naib juara Kumpulan B sementara juara Kumpulan B akan berkunjung ke Indonesia.

Saingan Kumpulan B masih terbuka dengan Vietnam mengumpul tujuh mata, Singapura (tujuh mata) dan Malaysia dengan enam mata masing-masing berpeluang layak ke peringkat separuh akhir. – BERNAMA


Jangan hina orang yang dijatuhkan hukuman dunia – Khairuddin

KUALA LUMPUR: Rakyat diingatkan bersikap lebih rasional dalam menilai keputusan hakim di Mahkamah Persekutuan yang mengekalkan sabitan ke atas mantan bekas Perdana Menteri, Datuk Seri Najib Razak.

Anggota Parlimen Kuala Nerus, Datuk Mohd Khairuddin Aman Razali yang pernah umum keluar PAS menasihatkan orang ramai agar tidak melihat ujian terhadap Najib sebagai satu yang boleh dipersendakan.

Ujian adalah ketetapan dari Allah untuk setiap hambaNya dan beliau berpendapat Najib sebagai mantan perdana menteri, pernah meninggalkan jasa kepada negara dan rakyat malah, membawa nama Malaysia ke peringkat antarabangsa dalam tempoh sembilan tahun pentadbirannya.

“Benci janganlah sampai menghina orang yang dijatuhkan hukuman dunia, bahagian kita belum tahu lagi.

“Saya sudah melihat banyak orang yang dihukum di dunia namun tidak menggugurkan penghormatan terhadap dirinya malah ada yang bangkit dengan lebih mulia,” katanya kepada media.

Sementara itu, Ahli Jawatankuasa (AJK) PAS Pusat, Mohd Zuhdi Marsuki berpandangan Najib tidak bersalah kerana keberaniannya melafazkan sumpah mubahalah hujung minggu lalu, walaupun ia bukan daripada prosedur perundangan.

Tindakan Najib itu membuatkan beliau belum yakin bahawa Najib benar-benar bersalah atas tuduhan yang dikenakan ke atasnya.

Bagaimanapun, Mohd Zuhdi tetap menghormati keputusan hakim di Mahkamah Persekutuan terhadap Najib.

Beliau, secara peribadi menyuarakan, Najib benar-benar tidak melakukan kesalahan seperti yang dibuktikan oleh pihak pendakwaan.

“Keberanian Najib untuk melakukan sumpah mubahalah – walaupun ia bukan sebahagian daripada proses perundangan – menyebabkan saya berpendirian sedemikian,” katanya dalam satu kenyataan.

Mohd Zuhdi yang juga setiausaha politik kepada Timbalan Presiden PAS, Tuan Ibrahim Tuan Man, menambah Najib banyak berjasa kepada negara, termasuk melaksanakan transformasi dasar dan amalan yang ditinggalkan Tun Dr Mahathir Mohamad sebelum ini.

Katanya, dia yakin tanpa transformasi Najib itu negara akan kurang bersedia menghadapi pandemik COVID-19 baru-baru ini.

“Tidak dapat dinafikan, peranan Najib adalah besar untuk membuka perdamaian di antara PAS dan Umno yang telah bermusuhan begitu lama sebelum ini,” katanya.

Author

Tun Puteh Wanti

View all posts

View all posts


Zahid yakin Sanusi dapat urus mangsa banjir di Kedah

BENTONG: Datuk Seri Dr. Ahmad Zahid Hamidi mendoakan agar kebajikan 1,452 mangsa banjir di Kedah yang terdiri daripada lebih 400 keluarga dapat diuruskan oleh Menteri Besarnya, Datuk Seri Muhammad Sanusi Md. Nor.

Timbalan Perdana Menteri berkata, beliau yakin Muhammad Sanusi dapat memberikan perkhidmatan terbaik demi mangsa banjir di negeri itu.

“Janganlah sibuk di kawasan orang lain, jagalah rakyatnya sendiri,” katanya dalam sidang akhbar selepas merasmikan Karnival Kerjaya MyFuture Jobs bersama Hawa Malaysia di Felda Chemomoi di sini.

Beliau berkata demikian mengulas perkembangan situasi banjir di Kedah yang hampir seminggu berlaku bermula 25 September lalu.

Dalam pada itu, Ahmad Zahid yang juga Presiden UMNO berharap agar isu-isu yang dibawa Menteri Besar Kedah itu pada Pilihan Raya Kecil (PRK) Dewan Undangan Negeri (DUN) Pelangai kali ini tidak terlekat diminda dan dihati pengundi di situ.

Menurutnya, beliau tahu Muhammad Sanusi akan menggunakan apa sahaja strategi mendekati pengundi khususnya di tanah rancangan Felda di sini supaya membenci kerajaan Pusat dan negeri ketika ini.

“Saya harap rakyat di Pelangai bijak sebagai mana pengundi di Pulai dan Simpang Jeram di Johor yang membuat keputusan tepat memilih wakil rakyat yang boleh meneruskan kesinambungan perkhidmatan di kawasan itu.

“Saya juga mengharapkan agar mereka menolak calon dari pihak yang tidak dapat dapat meneruskan perkhidmatan selari kerajaan negeri dan Pusat,” katanya. – Utusan

Author

Media Variasi

View all posts

View all posts


Rasuah: Dua bekas pegawai kanan Imigresen Perak dipenjara tiga tahun, denda RM85,000

IPOH: Bekas Pengarah Imigresen Perak dan bekas Ketua Unit Pendakwaan Imigresen Perak, masing-masing dihukum penjara tiga tahun dan denda RM85,000 di Mahkamah Sesyen di sini hari ini, selepas didapati bersalah meminta dan menerima rasuah tujuh tahun lepas.

Hakim S. Indra Nehru menjatuhkan hukuman penjara tiga tahun dan denda RM50,000 terhadap Zulhairin Yahya, 50, dan Zaidi Dali, 54, bermula hari ini dan dipenjara 10 bulan lagi sekiranya gagal menjelaskan denda berkenaan atas kesalahan meminta suapan RM10,000 setiap bulan supaya tiada pemeriksaan dijalankan ke atas sebuah pusat hiburan di Manjung.

Indra Nehru turut menjatuhkan hukuman penjara tiga tahun bermula hari ini dan denda RM35,000 serta lapan bulan penjara, jika gagal membayar denda itu ke atas kedua-dua mereka, masing-masing bagi dua kesalahan memperoleh suapan sebanyak RM7,000.

Hakim bagaimanapun membenarkan permohonan kedua-dua tertuduh untuk penangguhan pelaksanaan hukuman penjara sementara menunggu proses rayuan di Mahkamah Tinggi.

Zulhairin dan Zaidi didakwa dengan niat bersama meminta suapan RM10,000 setiap bulan daripada Nga Chee Jiek, sebagai dorongan untuk memastikan tiada pemeriksaan dan serbuan dijalankan ke atas sebuah pusat hiburan di Pusat Bandar Seri Manjung.

Kesalahan itu dilakukan di Club House Meru Valley Golf & Country Club di sini pada kira-kira pukul 9 malam 5 Nov 2015.

Pertuduhan dikemukakan mengikut Seksyen 16(a)(B) Akta Suruhanjaya Pencegahan Rasuah Malaysia (SPRM) 2009 yang dibaca bersama Seksyen 34 Kanun Keseksaan dan boleh dihukum di bawah Seksyen 24(1) akta sama, yang memperuntukkan hukuman penjara maksimum 20 tahun dan denda tidak kurang lima kali ganda jumlah atau nilai suapan atau RM10,000 mengikut mana-mana yang lebih tinggi, jika sabit kesalahan.

Zulhairin juga didakwa sebagai Pengarah Jabatan Imigresen Negeri Perak memperoleh suapan berjumlah RM7,000 daripada Nga menerusi Zaidi, sebagai dorongan memastikan tiada pemeriksaan dan serbuan dijalankan ke atas pusat hiburan sama di Restoran Knock Knock Meru Jaya di sini, pada kira-kira pukul 12.05 tengah malam 12 Nov 2015.

Zaidi turut didakwa sebagai Ketua Unit Pendakwaan Jabatan Imigresen Negeri Perak memperoleh suapan untuk dirinya dan Pengarah Jabatan Imigresen Negeri Perak berjumlah RM7,000 daripada Nga, sebagai dorongan memastikan tiada pemeriksaan dan serbuan dijalankan ke atas pusat hiburan sama di tempat letak kereta Meru Valley Golf & Country Club di sini, pada kira-kira pukul 9.55 malam 11 Nov 2015.

Kedua-dua pertuduhan itu dikemukakan mengikut Seksyen 17(a) Akta SPRM 2009 (Akta 694) yang boleh dihukum di bawah Seksyen 24 akta sama yang memperuntukkan hukuman penjara maksimum 20 tahun dan denda tidak kurang lima kali ganda jumlah atau nilai suapan atau RM10,000, mengikut mana-mana yang lebih tinggi jika sabit kesalahan.

Pendakwaan dikendalikan Timbalan Pendakwa Raya Maziyah Mansor manakala Zulhairin diwakili peguam Mohd Baharuddin Ahmad Kassim dan Zaidi diwakili peguam Zamri Idrus dan Mohd Fadly Hashim.

Terdahulu, pihak pembelaan merayu supaya anak guam mereka dikenakan hukuman rendah atas alasan ia adalah kesalahan pertama dan telah memberi kerjasama baik sepanjang tempoh perbicaraan, selain perlu menanggung keluarga.

Bagaimanapun Maziyah memohon supaya mahkamah mengenakan hukuman yang berat supaya menjadi pengajaran kepada orang ramai dan penjawat awam, terutama agensi penguatkuasaan, bagi membendung amalan rasuah daripada menjadi barah dalam masyarakat dan sistem pentadbiran kerajaan. – BERNAMA


JPKK, JAKOA tahu selok belok kawasan banjir di pedalaman – KPLB

KUALA NERANG: Peranan Jabatan Kemajuan Orang Asli (JAKOA) dan Jawatankuasa Pembangunan dan Keselamatan Kampung (JPKK) terbukti berkesan dalam misi bantuan mangsa banjir di pedalaman ketika musim tengkujuh.

Ini kerana, kata Menteri Pembangunan Luar Bandar, Datuk Seri Mahdzir Khalid, pegawai dan pimpinan tempatan JAKOA dan JPKK berpengalaman dan mengetahui selok belok kawasan masing-masing.

Justeru, beliau mengarahkan kementerian menggerakkan JAKOA dan JPKK bagi memastikan penduduk di pedalaman menerima bantuan jika berlaku banjir pada musim tengkujuh nanti.

“Persediaan banjir ini, dia ada prosedur operasi standard (SOP), contohnya di kawasan pedalaman kita ada JAKOA yang sudah ada SOP mereka dan nak buat apa, kalau dari 850 kampung orang asli di seluruh Semenanjung ini, dia (pegawai JAKOA) sudah tahu kawasan mana yang selalu banjir.

“Begitu juga dengan Ketua Kampung atau JPKK yang dilantik seluruh negara contohnya aliran hulu ke hilir sungai di daerah Padang Terap, mana kampung yang sebenarnya selalu banjir, yang tepi sungai ini dia sudah hafal sepatutnya dan dia akan ambil tindakan,” katanya.

Beliau berkata demikian pada sidang media selepas melancarkan Gerakan Veteran UMNO ‘Keluarga Ku Pengundi BN’ di sini.

Selain JAKOA kata Mahdzir, semua agensi kementerian juga akan memainkan peranan masing-masing dalam menghadapi bencana banjir dan sudah mempunyai sasaran kawasan sering terjejas.

“Seperti Pihak Berkuasa Kemajuan Pekebun Kecil Perusahaan Getah (RISDA), mereka jaga pekebun-pekebun kecil, mereka juga tahu kawasan mana sering berlaku banjir dan mereka ada sasaran apa benda yang mereka patut buat dan semua agensi sudah ada peranan masing-masing dan sasaran mereka,” katanya.

Jabatan Meteorologi Malaysia (MetMalaysia) sebelum ini meramalkan negara akan mengalami hujan lebat berterusan mulai November depan dan berisiko menyebabkan banjir besar.

Cuaca buruk juga diramal melanda negara kerana Monsun Timur Laut aktif pada bulan itu yang membawa hujan lebat berterusan serta banjir berskala besar dijangka berlaku.

Author

Fhatihah Zakinan

View all posts

View all posts


30 kes aduan salah guna kepakaran estetik, dorong MTPN Selangor anjur forum

CYBERJAYA: Lebih 30 kes aduan membabitkan penyalahgunaan kepakaran estetik diterima antara pendorong penganjuran Forum & Dialog Perubatan, Kecantikan dan Kesihatan di Pihak Berkuasa Peranti Perubatan (MDA), di Kementerian Kesihatan (KKM), di sini, baru-baru ini.

Timbalan Yang DiPertua Majlis Tindakan Pengguna Negara (MTPN) Selangor, Gilbert Pang Jiun Tatt, berkata pihaknya sangat berharap dengan penganjuran seperti itu mencapai objektif untuk memberi didikan dan kefahaman kepada peserta mengenai kepentingan mendapatkan khidmat pengamal perubatan berlesen dan berdaftar dengan Pihak Berkuasa Peranti Perubatan Kementerian Kesihatan Malaysia, Bahagian Regulatori Farmasi Negara (NPRA) serta MDA.

Katanya, kebanyakan usahawan kecantikan dan pakar kecantikan atau ‘beautician’ terlalu memfokuskan kepada perniagaan bidang itu namun kurang menekankan kepentingan dan keperluan pemilikan lesen sah KKM atau NPRA.

“Kita dapat banyak aduan berkaitan industri kecantikan, perubatan, dan kesihatan. Bagaimanapun, kami mendapati kebanyakan usahawan dalam bidang ini tidak faham mengenai NPRA atau MDA.

“Mereka malah tidak tahu dimana perlu mendapatkan lesen ini. Ini sebab kami anjurkan forum menjemput penggiat industri ini untuk sertai dapatkan lebih pengetahuan,” katanya kepada MEDIA VARIASI pada forum anjuran MPTN Selangor, berkenaan.

Gilbert malah menyarankan untuk usahawan mendapatkan segera lesen sedemikian berikutan ia tidak sukar diperoleh sekiranya mereka benar-benar memenuhi tuntutan yang diperlukan.

“Asalkan mereka memenuhi ketetapan, tak susah pun nak ambil lesen ini, cuma mereka terlalu fokus untuk berniaga sehingga tidak menyedari perlu mengikut arahan ditetapkan kerajaan,” katanya.

Beliau turut menekankan Surat Tauliah dan Keistimewaan (LCP) di bawah Kementerian Kesihatan kerana ramai lagi yang tidak tahu kepentingan memiliki lesen berkenaan sebenarnya memudahkan pengamal perubatan dan pengguna menjalani prosedur rawatan lebih selamat.

“Kita harap lebih banyak lagi forum seperti ini diadakan, lebih penting sebenarnya LCP dan NPRA. Tolong buat permohonan jika menjalani prosedur farmaseutikal, kita kena ikut arahan supaya memudahkan rawatan prosedur,” katanya.

Author

Fhatihah Zakinan

View all posts

View all posts


Bunuh, bakar kekasih hamil: Peguam mohon tertuduh dirujuk psikiatri

SABAK BERNAM: Peguam bela seorang pemuda yang didakwa membunuh kekasih hamilnya pada Mei lalu, memohon kepada Mahkamah Majistret Sungai Besar di sini, agar anak guamnya dirujuk kepada pakar psikiatri.

Peguam Muhammad Nor Tamrin berkata, permohonan bagi Muhammad Fakrul Aiman Sajali, 20, itu dikemukakan mengikut Seksyen 342 Kanun Tatacara Jenayah.

“Permohonan itu dibuat dengan mengambil kira faktor ‘natural case’ (sifat kes) yang didakwa dilakukan anak guam saya.

“Berdasarkan hasil temu bual dengan tertuduh, kami turut mempunyai keterangan terbaharu berkaitan keadaan mentalnya,” katanya.

Timbalan Pendakwa Raya Muhammad Afiq Qiwamuddin Mustapha Shakri bagaimanapun tidak membantah permohonan itu dan menyerahkan kepada budi bicara mahkamah.

Majistret Siti Hajar Ali kemudian menetapkan 26 September depan bagi sebutan semula kes berkenaan.

Mengikut pertuduhan, Muhammad Fakrul Aiman didakwa melakukan kesalahan bunuh terhadap seorang wanita berusia 21 tahun.

Perbuatan itu dilakukan di Jalan Sungai Limau, Sungai Besar di sini, kira-kira pukul 8.30 malam 22 Mei sehingga pukul 8 pagi 23 Mei lalu.

Justeru, tertuduh melakukan kesalahan mengikut Seksyen 302 Kanun Keseksaan yang memperuntukkan hukuman mati, jika sabit kesalahan.

Kosmo! pada 24 Mei lalu melaporkan, seorang lelaki diibaratkan dirasuk syaitan apabila bertindak kejam membunuh dan membakar teman wanitanya.

Tindakan tidak berperikemanusiaan itu dilakukan suspek sebanyak dua kali selepas berlaku perselisihan faham berkaitan menyembunyikan kehamilan luar nikah mangsa.

Selain memukul dan menoreh perut pelayan restoran itu, suspek dipercayai turut sempat membeli minyak petrol di stesen minyak untuk membakar mangsa.

Author

Media Variasi

View all posts

View all posts


Jaga-jaga! ‘Scammer’ menyamar guna logo Tabung Haji berleluasa di FB, TikTok

CYBERJAYA: Lembaga Tabung Haji (TH) meminta orang ramai supaya berhati-hati dengan sindiket scam yang berleluasa di aplikasi Facebook dan TikTok.

TH dalam satu kenyataan memaklumkan, terdapat pihak yang menyamar dengan menggunakan logo TH serta menawarkan skim pelaburan yang menjanjikan keuntungan lumayan di platform itu.

“TH menyarankan para pendeposit dan orang ramai supaya sentiasa berwaspada dengan tipu helah yang dilakukan oleh ‘scammer’.

“Terbaharu, pihak yang tidak bertanggungjawab (scammer) kini menggunakan taktik di mana mereka mengiklankan skim pelaburan di media sosial seperti Facebook dan TikTok.

“Iklan-iklan ini akan dihubungkan dengan aplikasi WhatsApp untuk terus memperdaya orang ramai dengan menjanjikan keuntungan tinggi dan pantas,” katanya.

TH turut menasihati orang ramai terutamanya pendeposit TH untuk berhati-hati dan tidak mudah percaya dengan tawaran pelaburan menerusi skim-skim meragukan.

“TH sentiasa memberi peringatan dan nasihat berkaitan perkara ini kepada para pendeposit di platform-platform komunikasi rasmi TH.

“Untuk sebarang pertanyaan, anda boleh hubungi Tabung Haji Contact Centre (THCC) di talian 03-6207 1919,” maklumnya.

Author

Diyana Rahip

View all posts

View all posts


Kes bunuh, rogol, curi kereta meningkat di Kelantan

CYBERJAYA: Indeks jenayah bagi kes bunuh, rogol dan curi kereta di Kelantan direkodkan semakin meningkat sepanjang 10 bulan tahun ini berbanding tempoh sama pada tahun lalu.

Ketua Polis Kelantan, Datuk Muhamad Zaki Harun berkata, kes rogol menunjukkan peningkatan sebanyak 31.7 peratus iaitu daripada 82 kepada 108 kes dan kebanyakannya membabitkan mangsa bawah umur.

“Kes bunuh pula mencatatkan peningkatan daripada enam kepada sembilan kes pada tahun ini.

“Bagi kes curi kereta, jenayah itu mencatatkan peningkatan sebanyak 22.7 peratus iaitu daripada 97 kepada 119 kes pada tahun ini,” katanya seperti dilapor Kosmo pada Ahad.

Beliau berkata demikian pada sidang akhbar selepas Perhimpunan Bulanan Peringkat Ibu Polis Kontinjen (IPK) Kelantan di IPK Kelantan di Kota Bharu, hari ini.

Tambah beliau, indeks jenayah keseluruhan di Kelantan menurun sebanyak 8.9 peratus iaitu 1,688 kes bermula Januari hingga Oktober lalu 1,852 kes dalam tempoh sama tahun lepas.

Author

Diyana Rahip

View all posts

View all posts


USANITA Mall angkat perintis IKS lebih tinggi, bukan ‘mall’ rojak

KUALA LUMPUR: Ramai yang masih tidak tahu kewujudan kebanyakan produk Industri Kecil dan Sederhana (IKS) negara setanding di pasaran besar meskipun sudah bertapak setempat, sejak lebih 50 tahun.

Pihak Usanita Sdn Bhd (USANITA) berani mengambil langkah untuk mendedahkan produk berkenaan, ke pasaran lebih luas dengan mengajak mereka menjadi usahawan perintis USANITA, sekali gus mempromosi dan mengangkat kelebihan IKS di mata dalam dan luar negara.

Justeru, dengan USANITA Mall yang dilancarkan sepenuhnya pada Februari lalu, memberi peluang kepada perintis USANITA golongan B40 menggunakan platform berkenaan dengan memperoleh pelbagai manfaat dan pendapatan lebih tinggi.

Bukan itu sahaja, selebriti superstar negara, Datuk Rosyam Nor turut sudi memberi peluang menggunakan wajah selebritinya pada label pembungkusan bagi 50 produk perintis USANITA yang memberi tambah nilai (added value) kepada usahawan, secara eksklusif.

Bagaimanapun, Ketua Pegawai Eksekutif USANITA, Datin Seri Adzliana Hasan menolak bahawa USANITA Mall seperti lambakan produk di pasar malam, malah menyifatkan perkata itu tidak diketahui secara jelas selagi tidak melayari platform e-dagang berkenaan.

“Ramai orang pandang rendah pada produk IKS, dulu ada ikat getah sekarang dah cantik dengan ‘packaging’ baharu.

“Jadi, di USANITA Mall bukan rojak, tapi kita eksklusif, kita sendiri buat ‘branding’ mereka, kita buat packaging baharu, kita tak akan bagi mereka (perintis) buat. Jadi, kita tak akan ada lambakan produk macam di pasar malam.

“Dalam ‘mall’ ini, pihak USANITA perlu menjaga visual produk mereka supaya nampak kemas dan lebih menarik, memberi tunjuk ajar bagaimana visual yang baik dapat membantu penjenamaan mereka ketika berada di platform dalam talian.

“Mereka juga sebenarnya perlu pengiktirafan, kerana ramai yang tidak tahu kewujudan mereka (wujud sudah lama tapi tidak diketahui umum), sedangkan produk mereka setanding dengan produk di pasaraya.

“Mereka tidak all out. Jadi, USANITA dengan kerjasama penjenamaan dan pendigitalan (selebriti Rosyam Nor), ia sangat membantu memberi perintis ini ‘mileage’ (kelebihan perniagaan),” katanya.

Beliau berkata demikian pada Rumah Terbuka Aidilfitri USANITA di Hotel Pullman, di sini.

Turut hadir, selebriti seperti Datuk Rosyam Nor, Awal Ashaari dan Zoey Rahman.

Adzliana yang mesra disapa Datin Nana itu turut menambah, ramai yang sudah mula membuka mata mengenali produk IKS bukan semata-mata jual kerepek selepas mengenali USANITA, tetapi juga tawaran perkhidmatan secara eksklusif.

“IKS bukan sekadar jual kerepek, tapi ada perkhidmatan seperti cuci rumah, fotografi, cuci bangunan, semua ada di USANITA Mall tapi hanya yang benar-benar eksklusif,” katanya yang mendedahkan USANITA kini mempunyai kira-kira 1,800 perintis dan akan meluaskan pasaran ke Kepulauan Borneo akan datang.

Pada perkembangan sama, Adzliana berkata, pihaknya akan mengadakan majlis apresiasi kepada perintis USANITA terpilih, berdasarkan laporan kewangan IKS yang berjaya mencecah jualan sehingga RM300,000.

“Kita akan ada 10 kategori, satu sebagai juara, membawa pulang wang tunai, dan kita akan beri geran daripada kementerian tertentu, kerana kita mahu mereka bukan sahaja mendapat pendedahan menerusi anugerah tetapi jaringan perniagaan,” katanya.

Sementara itu, Rosyam berkata, pembabitannya sebagai rakan selebriti strategik dan duta kempen untuk kempen e-dagang USANITA Mall itu, adalah selari dengan niat USANITA untuk membantu usahawan IKS yang terjejas terutama ketika pandemik, ke peringkat lebih tinggi.

“Biarlah muka saya bertepek 1,000 (produk), saya tak kisah, mereka tolong saya, saya tolong mereka. Ia antara peminat dan selebriti.

“Tetapi ada syaratnya, bukan suka-suka,” katanya yang mengikat kontrak penjenamaan percuma secara setahun bersama 50 perintis USANITA.

Author

Tun Puteh Wanti

View all posts

View all posts


MA63: Keterbukaan Kerajaan Perpaduan mudahkan rundingan buat Sabah, Sarawak

KUCHING: Keterbukaan kerajaan Persekutuan pimpinan Perdana Menteri, Datuk Seri Anwar Ibrahim dalam mencari penyelesaian berkenaan isu Perjanjian Malaysia 1963 (MA63) telah memudahkan rundingan buat Sabah dan Sarawak.

Pendapat itu dizahirkan Premier Sarawak, Tan Sri Abang Johari Tun Openg dan Ketua Menteri Sabah, Datuk Seri Hajiji Noor selepas menghadiri Mesyuarat Majlis Tindakan Pelaksanaan MA63 di sini hari ini.

Abang Johari yang mengucapkan terima kasih atas beberapa keputusan penting yang dicapai dalam mesyuarat itu berkata, isu berkaitan MA63 adalah mengenai pelaksanaan yang telah dipersetujui dan bukan satu permintaan baharu.

“Perkara-perkara yang dibangkitkan kita sebenarnya telah termaktub dalam MA63 cuma sekarang ini kita nak laksanakan sahaja. Jika sekiranya ada masalah teknikal saya yakin ini boleh diselesaikan,” katanya pada sidang media selepas mesyuarat itu.

Anwar yang mempengerusikan mesyuarat itu, antara lain mengumumkan Kementerian Kewangan memberikan kelulusan awal berjumlah RM1 bilion untuk memulakan kerja-kerja menaik taraf prasarana dan keupayaan kompleks Kastam, Imigresen, Kuarantin dan Keselamatan (CIQS) di sempadan Sarawak dan Sabah.

Kerajaan Persekutuan juga bersetuju menaikkan pemberian khas mengikut Perkara 112D Perlembagaan Persekutuan pada Sarawak kepada RM300 juta.

Selain itu, Anwar turut mengumumkan pelantikan Setiausaha Kewangan Sarawak, Datuk Seri Dr Wan Lizozman Wan Omar sebagai Ahli Lembaga Pengarah Lembaga Hasil Dalam Negeri (LHDN) berkuat kuasa hari ini.

Sementara itu, Hajiji berkata, pelbagai perkara berkaitan MA63 untuk Sabah telah berjaya diselesaikan Perdana Menteri termasuk memindahkan kuasa kawal selia bekalan gas kepada Sabah.

“Walaupun ada lagi beberapa perkara yang perlu perbincangan lanjut tetapi kita amat yakin di bawah pimpinan PM Anwar kita akan dapat selesaikan banyak perkara dalam MA63,” katanya. – BERNAMA


Integrasi pangkalan data mySIKAP JPJ wujud sejak 2007 – KP JPJ

KUALA LUMPUR: Pangkalan data sistem mySIKAP Jabatan Pengangkutan Jalan (JPJ) telah diintegrasikan dengan pihak berkuasa lain, sejak 2007.

Ketua Pengarah JPJ, Datuk Zailani Hashim dalam kenyataan hari ini berkata, proses pengintegrasian pangkalan data sistem itu melibatkan agensi termasuk Polis Diraja Malaysia (PDRM) dan pihak berkuasa tempatan (PBT).

Pada 11 Februari, Pengarah Jabatan Siasatan dan Penguatkuasaan Trafik (JSPT) Bukit Aman (Datuk Mat Kasim Karim) dalam kenyataannya, menyambut baik Projek Rintis Lesen Kenderaan Motor Digital (e-LKM) dan Lesen Memandu Malaysia Digital (e-LMM) JPJ, seperti diumumkan Menteri Pengangkutan pada 10 Feb.

“JSPT melalui peralatan Mobile Computerized On-Line Payment System (MCOPS), juga boleh melakukan semakan integrasi dengan sistem mySIKAP JPJ atau paparan kod QR untuk semakan nombor kenderaan dan nombor kad pengenalan,” kata Zailani dalam kenyataan itu.

Beliau berkata demikian sebagai merujuk kepada kenyataan media oleh bekas Ketua Polis Negara Tan Sri Musa Hassan semalam yang bertajuk  ‘Semua Pihak Mesti Sepakat Tentang Cukai Jalan, Lesen Memandu Digital, Kata Bekas KPN’.

Dalam kenyataan itu, Musa berkata, Kementerian Pengangkutan perlu menjalankan kajian mendalam mengenai inisiatif pendigitalan JPJ, yang tidak lagi memerlukan pengguna mempamerkan cukai jalan sebaliknya hanya perlu menunjukkan dokumen tersebut melalui aplikasi MyJPJ, yang dibangunkan secara dalaman.

Musa dalam kenyataan itu turut mempersoalkan bagaimana penguatkuasaan boleh dijalankan oleh agensi lain, selain JPJ sekiranya agensi lain itu tidak mempunyai akses kepada pangkalan data lesen digital, memandangkan peraturan dan undang-undang jalan raya bukan hanya dikuatkuasakan oleh JPJ.

Sementara itu Zailani berkata, projek pendigitalan berkenaan, merupakan projek rintis dan akan memastikan usaha penambahbaikan secara berterusan inisiatif JPJ itu dilaksanakan, bagi memastikan keberkesanannya serta memberi manfaat kepada negara dan seluruh masyarakat. – BERNAMA


Dr Fadzilah Kamsah kongsi ‘3 ayat’ redakan amarah pasangan! – No 2 pasti isteri cair..

PASTI anda berasa rimas jika seringkali berdepan pertelingkahan atau perselisihan faham dengan pasangan.

Jika dibiarkan terlalu lama, bimbang pula hubungan suami isteri yang terjalin menjadi rapuh sekali gus membuatkan mahligai bahtera itu musnah.

Baru-baru ini, pakar motivasi terkenal, Datuk Dr Mohd Fadzilah Kamsah berkongsi tiga ayat yang berkemungkinan boleh meredakan kemarahan pasangan.

Mungkin anda boleh praktikkan tiga ayat di bawah ini untuk menambat hati si dia?

Berikut merupakan ayat yang dimaksudkan:

Pada masa sama, beliau turut menasihatkan pasangan suami isteri supaya menguruskan amarah dengan baik.

“Api jangan dilawan dengan api. Perlu bertindak jadi air. Sentiasa tenang, damai dan meredakan api yang marak.

“Bertengkar dengan pasangan itu adalah benda biasa dalam kehidupan tetapi sejauh mana kita menguruskan pertengkaran itulah yang akan menjadikan tindakan kita jadi luar biasa.

“Renung-renungkan dan selamat berdamai. Binalah syurga dalam rumahtangga kamu semua ya,” kongsinya di Facebook rasminya.

Author

Diyana Rahip

View all posts

View all posts


Lebih 1,000 peminat yoga berhimpun sambut Hari Yoga di Batu Caves

KUALA LUMPUR: Sambutan Hari Yoga Antarabangsa kesembilan anjuran Suruhanjaya Tinggi India di Malaysia di Kompleks Batu Caves di sini hari ini menyaksikan penyertaan lebih 1,000 peminat yoga daripada pelbagai latar belakang, termasuk komuniti diplomatik dan pegawai kanan kerajaan Malaysia.

Pesuruhjaya Tinggi India ke Malaysia, B.N. Reddy, dalam ucapannya mengucapkan terima kasih kepada kerajaan Malaysia dan pelbagai organisasi rakan kongsi Malaysia atas sokongan berterusan mereka terhadap Yoga.

“Suruhanjaya Tinggi India akan terus bekerjasama dengan Organisasi Rakan Kongsi untuk menyebarkan secara meluas amalan Yoga dengan tenaga penghubungnya yang menggalakkan kesejahteraan fizikal, mental dan rohani.

“Menerusi sokongan 40 Organisasi Rakan Kongsi di Malaysia, Suruhanjaya Tinggi India mengadakan acara Yoga di 75 lokasi di semua negeri di Malaysia dari 21 Jun hingga akhir Oktober tahun lepas (2022),”  menurut kenyataan yang disediakan oleh Suruhanjaya Tinggi itu kepada Bernama.

Acara yang diserikan oleh Penyelaras Residen Pertubuhan Bangsa-Bangsa Bersatu (PBB) di Malaysia, Karima El Korri, menampilkan sesi yoga selama 40 minit, dijalankan mengikut “Common Yoga Protocol” (CYP), yang diketuai oleh Pengajar Yoga berpengalaman.

El Korri juga membaca Mesej Setiausaha Agung PBB, António Guterres sempena Hari Yoga Antarabangsa ke-9 dan memaklumkan para peserta bahawa Perdana Menteri India, Narendra Modi buat pertama kalinya akan mengetuai sambutan Hari Yoga Antarabangsa di Ibu Pejabat PBB di New York lewat hari ini (21 Jun) dan mengalu-alukan semua orang untuk mengikuti acara langsung program itu.

Sebelum ini, Modi dalam surat peribadi kepada Perdana Menteri, Datuk Seri Anwar Ibrahim pada Selasa, menyatakan penghargaannya kepada Anwar serta Kerajaan dan rakyat Malaysia, atas sokongan tidak berbelah bahagi dan sumbangan besar mereka dalam mempopularkan Yoga sejak beberapa tahun lepas.

Mencerminkan falsafah India kuno ‘Vasudhaiva Kutumbakam’ (Dunia adalah satu keluarga), tema untuk Hari Yoga Antarabangsa tahun ini ialah ‘Yoga for Vasudhaiva Kutumbakam’.

Tema ini bersamaan dengan moto “Satu Bumi, Satu Keluarga, Satu Masa Depan” India yang menjadi presiden semasa G-20. – BERNAMA


Ceramah BN kelompok Puchong meriah dihadiri penduduk kampung

PUCHONG: Ceramah BN Kelompok Puchong yang diadakan di Riverview Batu 13 meriah dengan kehadiran penduduk kampung dari sekitar kawasan Kampung Tengah.

Ceramah yang diadakan pada Ahad malam itu memperlihatkan calon BN Parlimen Puchong, Datuk Seri Syed Ibrahim Kader yang juga Presiden Kongres India Muslim Malaysia (KIMMA).

Ceramah itu disampaikan beberapa tetamu kehormat seperti Ketua MIC Bahagian Puchong, Awtar Singh; Ketua Pemuda UMNO Puchong, Kamsani Kamarudin; Ketua Wanita UMNO Puchong, Hasnah Dain dan Pengerusi BN Parlimen Puchong, Datuk Satim Diman.

Turut kelihatan hadir memberi ceramah ialah penyanyi legenda, Datuk Nash yang bertugas di Pusat Operasi BN PDM RTB.

Author

Faridah Amiratul

View all posts

View all posts


Pendakwaan tarik balik surat mohon mahkamah utamakan kes Ahmad Zahid

KUALA LUMPUR: Pihak pendakwaan dalam kes Datuk Seri Dr Ahmad Zahid Hamidi menarik balik surat yang dihantar kepada hakim perbicaraan Datuk Collin Lawrence Sequerah supaya memberi keutamaan kepada perbicaraan kes rasuah Presiden UMNO itu berbanding kes 1Malaysia Development Berhad (1MDB) Datuk Seri Najib Tun Razak.

Timbalan Pendakwa Raya Abdul Malik Ayob yang mengemukakan permohonan itu memberitahu mahkamah bahawa perkara tersebut kini sudah selesai dengan mengambil kira penarikan balik surat berkenaan.

“Oleh itu tiada permohonan sedemikian di hadapan mahkamah ini. Kita teruskan dengan perbicaraan ini,” katanya sebelum bermulanya prosiding hari ini.

Pada ketika ini, Hakim Sequerah berkata tiada sesiapa yang boleh menentukan kes apa yang harus diberi keutamaan di mahkamah.

Peguam Ahmad Zahid, Datuk Hisyam Teh Poh Teik, kemudian bangun dan berkata surat itu boleh ditafsirkan sebagai memberi tekanan kepada mahkamah.

“Kami berharap perbicaraan ini akan dijalankan mengikut kedaulatan undang-undang,” tegasnya.

Hakim Sequerah juga merupakan hakim perbicaraan dalam kes 1MDB Najib yang menghadapi empat pertuduhan menggunakan kedudukannya untuk memperoleh suapan berjumlah RM2.3 bilion daripada dana 1MDB dan 21 pertuduhan pengubahan wang haram melibatkan jumlah yang sama.

Surat kepada setiausaha Hakim Sequerah dihantar petang semalam yang Abdul Malik menyatakan bahawa beliau diarah memberi keutamaan kepada kes Ahmad Zahid yang kini di peringkat pembelaan dan salinan surat itu turut diserah kepada pasukan pembelaan Ahmad Zahid.

Sejak petang semalam, surat itu tular di media sosial malah terdapat pihak mempertikaikan ketulenannya.

Perbicaraan kemudian bersambung apabila Ahmad Zahid diperiksa semula oleh peguamnya Hamidi Mohd Noh.

Ahmad Zahid membela diri atas 47 pertuduhan iaitu 12 kes pecah amanah, lapan rasuah dan 27 pengubahan wang haram membabitkan puluhan juta ringgit milik dana Yayasan Akalbudi. – BERNAMA


Resepi jelly ball viral kegemaran si kecil!

SEJAK kebelakangan ini, seringkali dilihat dalam media sosial perkongsian mengenai makanan viral yang diminati rata-rata anak kecil iaitu jelly ball.

Jelly ball adalah sejenis agar-agar mini yang berisi cebisan buah-buahan seperti anggur, mangga, laici, nanas dan banyak lagi.

Mungkin dek kerana bentuknya yang bulat dan berwarna-warni membuatkan si kecil teruja untuk menikmatinya sehingga ramai peniaga mula menjualnya dengan purata harga RM12 sebekas yang berisi 24 biji jelly ball.

Menariknya, jelly ball ini berupaya membantu anak kecil membiasakan diri untuk makan buah-buahan terutama buat mereka yang kerap kali menolak ajakan makan buah.

Kalau setiap waktu nak kena beli pun ‘rabak’ juga poket ibu bapa kan? Apa kata anda cuba hasilkan sendiri di rumah, boleh jadi snek ringan setiap hari!

Jom cuba resepi jelly ball yang dikongsi oleh seorang pengguna Facebook, Farhana Zainuddin ini!

Resepi jelly ball viral (standard)

Bahan-bahan:
– 1 pek serbuk jelly
– 1 pek serbuk agar-agar
– Buah-buahan (mangga/naga/strawberi/kiwi)
– 6 sudu gula (adjust mengikut kemanisan)
Cara penyediaan:
1) Campur sebati serbuk agar-agar, serbuk jelly & gula ke dalam 1 mangkuk
2) Panaskan 1500ml air, masukkan campuran serbuk tadi & kacau larut
3) Adunan mendidih tutup api
4) Potong buah-buahan menjadi kecil
5) Susun buah-buahan ke dalam acuan jelly ball
6) Tuang adunan ke dalam acuan & biarkan sejuk selama 2 jam dalam peti sejuk
7) Cungkil jelly ball & cucuk menggunakan lidi
8) Sedia untuk dihidangkan

Resepi green jelly ball (base longan)
Bahan-bahan:
– 1 pek serbuk jelly
– 1 pek serbuk agar-agar
– 1 tin buah longan
– Pewarna hijau
– 6 sudu gula (adjust mengikut kemanisan)
Cara penyediaan:
1) Campur sebati serbuk agar-agar , serbuk jelly & gula ke dalam 1 mangkuk
2) Panaskan 1500ml air (campuran air kosong +jus longan) , masukkan campuran serbuk tadi & kacau larut
3) Masukkan pewarna hijau, kacau sebati. Bila adunan mendidih tutup api
4) Potong buah longan menjadi kecil
5) Susun buah longan ke dalam acuan jelly ball
6) Tuang adunan ke dalam acuan & biarkan sejuk selama 2 jam dalam peti sejuk
7) Cungkil jelly ball & cucuk menggunakan lidi
8) Sedia untuk dihidangkan
Resepi blue jelly ball (base laici)
Bahan-bahan:
– 1 pek serbuk jelly
– 1 pek serbuk agar-agar
– 1 tin buah laici
– Pewarna biru
– 6 sudu gula (adjust mengikut kemanisan)
Cara penyediaan:
1) Campur sebati serbuk agar-agar, serbuk jelly & gula ke dalam 1 mangkuk
2) Panaskan 1500ml air (campuran air kosong +jus laici), masukkan campuran serbuk tadi & kacau larut
3) Masukkan pewarna biru, kacau sebati. Bila adunan mendidih tutup api
4) Potong buah laici menjadi kecil
5) Susun buah laici ke dalam acuan jelly ball
6) Tuang adunan ke dalam acuan & biarkan sejuk selama 2 jam dalam peti sejuk
7) Cungkil jelly ball & cucuk menggunakan lidi
8) Sedia untuk dihidangkan

Resepi blue jelly ball (base laici)

Author

Diyana Rahip

View all posts

View all posts


Pengunjung bazar Ramadan Rahmah  terima insentif menerusi e-dompet

KUANTAN: Pengunjung Bazar Ramadan Rahmah bakal menerima insentif RM20 seorang, menerusi plaform e-dompet yang melibatkan peruntukan keseluruhan kira-kira RM2 juta, kata Timbalan Menteri Perdagangan Dalam Negeri dan Kos Sara Hidup, Senator Fuziah Salleh.

Beliau berkata insentif tersebut, akan diberikan kepada 1,000 pengunjung terawal di bazar terpilih melalui operator atau penyedia platform e-dompet, yang berkerjasama dengan kementeriannya.

“Setiap negeri kita akan laksanakan sebanyak enam kali, ini bermakna sebanyak 6,000 pengunjung akan menerima manfaat daripada inisiatif itu di setiap negeri, dengan pengguna hanya akan dapat sekali sahaja insentif berkenaan.

“Di samping membantu mengurangkan kos sara hidup, usaha ini juga ke arah mendidik masyarakat berbelanja menggunakan e-dompet, sekali gus menggalakkan perbelanjaan tanpa tunai…mereka boleh dapat insentif itu ketika berkunjung ke bazar Ramadan nanti,” katanya.

Beliau berkata demikian kepada pemberita selepas menghadiri Program Agihan Bubur Lambuk Sempena Ramadan di Pasar Tani di sini, hari ini yang turut dihadiri Pengarah Lembaga Pemasaran Pertanian Persekutuan (FAMA) Pahang Saiful Sadri.

Mengulas lanjut, Fuziah memaklumkan sehingga kini sebanyak 29 bazar telah berdaftar untuk menganjurkan Bazar Ramadan Rahmah, dan pihaknya menyasarkan 50 lokasi di seluruh negara untuk mengambil bahagian.

Dalam pada itu, Fuziah mengingatkan peniaga bazar Ramadan supaya mempamerkan harga makanan sepanjang beroperasi kelak, bagi mengelakkan mereka dikenakan tindakan mengikut Akta Kawalan Harga dan Antipencatutan 2011.

Sementara itu, Saiful berkata pihaknya menyasarkan nilai jualan lebih RM3 juta menerusi Program Jualan Ramadan MADANI, yang akan dianjurkan sepanjang bulan puasa di 18 lokasi di seluruh Pahang.

Menyentuh mengenai program agihan bubur lambuk, beliau berkata sebanyak 17 kawah bubur telah dimasak secara bergotong-royong bersama jawatankuasa dan peniaga pasar tani berkenaan, untuk diedarkan kepada orang ramai. – BERNAMA


Kekalahan bukan ‘kiamat’ buat JDT

KEKALAHAN 3-1 kepada Ulsan Hyundai di Stadium Ulsan Munsu kelmarin bukan petanda ‘kiamat’ buat Johor Darul Ta’zim (JDT) untuk mengintai peluang ke pusingan kalah mati Liga Juara-Juara Asia musim ini.

Walaupun terpaksa akur dengan kekalahan kedua Kumpulan I, pengendali JDT, Esteban Solari menganggap aksi timbal balik dengan Ulsan Hyundai di Stadium Sultan Ibrahim, 7 November depan sebagai detik penting untuk menilai peluang lebih baik.

“Pasukan lawan memperlahankan permainan dan ini membuktikan kami sudah melakukan tugas dengan betul. Walaupun sedih dengan keputusan ini, kami tidak sabar untuk menghadapi perlawanan seterusnya kerana kami tahu kami boleh melakukan lebih baik.

“Apa yang boleh saya katakan, semua perlawanan Liga Juara-Juara Asia adalah sukar, namun selepas ini kami akan bermain di gelanggang sendiri. Bukan bermakna senang tetapi kami sudah bersedia.

“Jika kami mampu mendominasi perlawanan seperti babak kedua, peluang kami masih terbuka dan ini juga jadi sebab kenapa perlawanan selepas ini cukup penting buat kami,” katanya.

Pada aksi kelmarin, JDT mengharungi tempoh 20 minit pertama penuh seksa hingga membenarkan tuan rumah memperoleh tiga gol menerusi Jung Seunghyun dan dua jaringan daripada Gustav Erik Ludwigson.

Ulsan Hyundai kemudiannya terpaksa bermain 10 orang selepas Kim Tae Hwan diarah keluar padang kerana menerima kad kuning kedua dan peluang itu membolehkan Bergson Da Silva meledak gol buat JDT.

Kawasaki Frontale masih kebal dengan rekod tanpa kalah untuk memimpin Kumpulan I, diikuti Ulsan Hyundai kedua (6 mata), JDT (3 mata) dan BG Pathum United tercorot tanpa sebarang mata. – Kosmo!

Author

Media Variasi

View all posts

View all posts


Pemilik Tesla guna butang baharu iPhone 15 Pro untuk buka kunci kereta, hidupkan ‘aircond’

PEMILIK Tesla yang menggunakan iPhone 15 Pro baharu telah mula mengambil kesempatan daripada butang tindakan baharu telefon itu yang boleh ditetapkan mengikut pilihan mereka.

Daripada suis dering/senyap yang ada pada semua model iPhone sejak Apple pertama kali melancarkan iPhone pada 2007, iPhone 15 Pro baharu kini mempunyai butang tindakan yang boleh diprogramkan untuk melakukan pintasan pilihan pengguna.

Walaupun butang boleh digunakan untuk melakukan perkara seperti membuka aplikasi kamera, memulakan memo suara atau menghidupkan atau mematikan lampu pada peranti itu, pemilik Tesla menggunakannya sebagai kunci fob. Dengan hanya menekan satu butang, anda boleh membuka kunci Tesla anda, bonet, tingkap, atau menghidupkan penyaman udara tanpa menghidupkan paparan telefon anda atau mengeluarkannya dari poket anda.

Tesla tidak disertakan dengan kunci fob fizikal dan sebaliknya biasanya dikawal melalui aplikasi atau dibuka kunci dengan kad kunci (ada seorang pemilik Tesla meletakkan cip di dalam belakang tangannya untuk membuka kunci kereta).

Pengguna Apple sudah mempunyai pilihan untuk mencipta pintasan khusus untuk pelbagai tindakan mengawal kereta mereka dalam iPhone, tersedia sebagai pintasan maya melalui widget atau ikon skrin utama, tetapi butang tindakan baharu pada iPhone 15 Pro membolehkan pemilik mencetuskan salah satu daripada pintasan ini dengan lebih mudah dan dengan cara sentuhan, tanpa perlu risau tentang membuka iPhone mereka atau menavigasi skrin utama.

Orang ramai telah mula menerbitkan video di TikTok dan YouTube Shorts yang menunjukkan pelbagai pintasan khusus Tesla yang mereka tetapkan pada butang tindakan iPhone mereka.

Terdapat beberapa pilihan. Butang tindakan boleh ditetapkan untuk menghidupkan Tesla, menghidupkan penyaman udara, menghidupkan pemanas tempat duduk dan stereng, membolehkan mod pengawal kereta, membuka tingkap, mula dan berhenti mengecas, buka atau tutup — tetapi bukan kedua-duanya — bonet depan atau belakang Tesla, dan juga sebarang gabungan tindakan tersebut.

Untuk menyediakan tetapan ini, pengguna boleh pergi ke tetapan iPhone mereka, navigasi ke “Butang Tindakan,” leret ke “Pintasan,” dan pilih pintasan Tesla yang melakukan tindakan atau tindakan yang mereka kehendaki. – Business Insider

Author

Taufik Asmady Abdul Aziz

View all posts

View all posts


Ismail Sabri sedia berundur daripada arena politik arus perdana

CYBERJAYA: Ahli Parlimen Bera, Datuk Seri Ismail Sabri Yaakob sedia untuk mengundurkan diri daripada arena politik seperti yang dirancangnya selepas berakhir penggal Pilihan Raya Umum Ke-14 (PRU14).

“Sebenarnya saya merancang untuk berehat selepas PRU14, namun ditakdirkan jadi Perdana Menteri,” katanya seperti yang dilaporkan Berita Harian pada Ahad.

Menurut Ismail, perancangan itu tersasar selepas beliau dilantik menjadi Perdana Menteri Kesembilan pada 20 Ogos 2021 bagi menggantikan Tan Sri Muhyiddin Yassin, susulan pergolakan dalam pentadbiran kerajaan ketika itu.

Malah, katanya, PRU15 pada 19 November lalu merupakan yang terakhir disertainya.

“Saya ada merancang jika menang PRU14, saya akan terus jadi menteri, selepas itu berhenti dan jadi Senator. Tamat perkhidmatan Senator, saya akan terus berhenti,” jelasnya.

Beliau turut mengulas perkembangan UMNO dalam wawancara khas Berita Harian itu, di mana, katanya UMNO semakin hilang sokongan berikutan kekalahan pada dua PRU berturut-turut.

Beliau merujuk keputusan Majlis Kerja Tertinggi (MKT) UMNO memecat beberapa pemimpinnya selepas PRU15 kerana dikatakan melanggar peraturan dan keputusan parti, manakala beberapa yang lain pula digantung keahlian.

“Tindakan membuang satu pasukan untuk mengekalkan satu lagi pasukan hanya menimbulkan pergolakan, akhirnya semakin kurang penyokong. Ini yang saya bimbangkan mengenai masa depan UMNO.

“Ahli baharu yang hendak masuk pun kurang, yang ada pula keluar. Mungkin keadaan sekarang dikatakan aman kerana tiada lagi ‘kaki melawan’, tetapi sokongan semakin hilang,” katanya.

Tegasnya, beliau tidak pernah mempersoalkan keputusan MKT memecat beberapa pemimpin parti atau merujuk tindakan itu sebagai ‘haram’, tetapi, beliau mempertikai prosesnya kerana tidak mengikut prosedur dan peruntukan perundangan dalam perlembagaan parti.

Author

Faridah Amiratul

View all posts

View all posts


Larangan ke Bon Odori sebab politik bukan agama

DALAM 50,000 pengunjung yang hadir, rakyat tercari-cari di mana pemantau agama sepanjang Festival Tarian Bon Odori 2022 Ke-46, di Kompleks Sukan Negara, Panasonic, Shah Alam, pada 16 Julai, hujung minggu lalu.

Sedangkan sebelum itu Sultan Selangor, Sultan Sharafuddin Idris Shah menjemput Menteri Agama, Idris Ahmad dan ulama-ulama PAS turun padang melihat sendiri perjalanan festival itu.

Malah, penguatkuasa agama, pegawai atasan agama, pakar agama kelibat mereka tidak kelihatan sepanjang festival itu.

Tiada wakil daripada Menteri Agama untuk turun melihat, menilai sendiri, sejauh mana tohmahan sebelum ini diperkatakan festival berbentuk keagamaan.

Persoalannya adakah mereka masih meneruskan sikap lama hukum dahulu sesuatu yang mereka tidak lihat, tidak bertemu pun atau soal siasat terlebih.

Segalanya hanya bersumberkan internet atau kita katakan “arm chair decision” (duduk atas kerusi sahaja dah buat keputusan).

Adakah ini amanah makan gaji dengan kerajaan negeri atau persekutuan?

Halalkah imbuhan yang diperolehi dalam perkhidmatan sekiranya wang elaun kenderaan, sumber manusia tidak digunakan ke arah melakukan pekerjaan yang diarahkan?

Perkara ini menafikan hak pihak tertuduh memberikan pembelaan kepada pihak berkuasa Islam.

Malah, dalam tatacara syariah perlu ada pakar dalam bidang untuk hadir menyiasat sendiri, dan jika ada perlanggaran syariat, beri teguran kesalahan terlebih dahulu bukannya terus meletakkan kesalahan kepada pihak tertuduh.

Sikap cepat menghukum dan mengecilkan ruang pembelaan kepada pihak tertuduh hanya akan menyebabkan Islam itu dipandang serong.

Anehnya pihak berkenaan tidak pula rancak menegur apabila tokoh agamawan mereka masuk kuil dan memakai kalungan bunga kerana menghadiri majlis agama lain.

Tiada pula yang menegur apabila pemimpin agama masuk panggung wayang yang selama ini mereka haramkan untuk menonton filem Mat Kilau.

Adakah jika perbuatan itu dilakukan mereka ia ‘halal’, tetapi jika perbuatan sama dilakukan orang bukan sealiran terus dicop ‘liberal’, ‘haram’ dan sebagainya.

Islam mementingkan prinsip keadilan, Nabi Ibrahim menunjukkan contoh yang baik bagaimana Baginda turun padang untuk menyaksikan sendiri bagaimana perbuatan penyembahan selain kepada Allah berlaku.

Baginda tidak menghukum penyembah berhala, tidak memenjarakan mereka sebaliknya bertindak menghapuskan patung-patung yang dianggap tuhan kepada golongan itu.

Berbalik kepada festival Bon Odori, pemerhatian penulis sepanjang berlangsungnya acara pentas oleh penganjur, di sekitarnya ada gerai-gerai makanan, tiada masyarakat Melayu atas pentas tetapi suasana harmoni jelas kelihatan sepanjang acara berkenaan.

Orang tempatan mengunjungi gerai makanan, gerai alat permainan tradisional Jepun, gerai kraftangan dan pakaian tradisional Jepun.

Jadi apa yang kecoh sangat kecuali hanya sebab politik, sebab KPI, nak naik pangkat cepat dan lebih mudah menghukum daripada menilai sebab menilai perlu proses yang panjang?

Author

Fhatihah Zakinan

View all posts

View all posts


Lebih enam jam pindah gajah di RPT Kesedar Sungai Terah

GUA MUSANG: Jabatan Perlindungan Hidupan Liar dan Taman Negara (Perhilitan) Kelantan mengambil masa lebih enam jam untuk memindahkan seekor gajah jantan dewasa di Jalan Subong, Rancangan Pemulihan Tanah (RPT) Lembaga Kemajuan Kelantan Selatan (Kesedar) Sungai Terah, di sini hari ini.

Ketua Translokasi Gajah Liar RPT Sungai Terah, Jimmy Unau berkata, gajah liar yang diberi nama ‘Dee Subong’ dengan anggaran berat 2.5 tan itu ditangkap pada 9 pagi, Khamis lepas setelah dipercayai merosakkan beberapa tanaman lebih 300 pekebun di kawasan terbabit.

“Operasi pemindahan bermula pada 8.30 pagi tadi dengan melibatkan 24 anggota dari Pusat Konservasi Gajah Kebangsaan Sungai Deka, Terengganu dan Perhilitan Kelantan selain turut menggunakan dua ekor gajah denak dari pusat konservasi berkenaan.

“Operasi mengesan gajah jantan ini dilakukan sejak Isnin lepas (6 Mac) selepas menerima aduan daripada penduduk pada 28 Februari lepas,” katanya kepada pemberita di RPT Kesedar Sungai Terah di sini hari ini.

Jimmy yang juga Ketua Pusat Konservasi Gajah Kebangsaan Sungai Deka berkata, gajah tersebut dipercayai berasal dari Hutan Simpan Nenggiri yang berhampiran kawasan berkenaan dan akan dilepaskan ke habitat asalnya selepas ini.

Sementara itu, pekebun, Mohamad Hanifa Mohd Zain, 31, melahirkan rasa syukur dan berharap pihak berkuasa mengambil langkah proaktif bagi mengatasi masalah gajah liar.

“Terima kasih diucapkan kepada Perhilitan dan pihak yang terlibat atas kecekapan menangkap dan memindahkan gajah ini kerana kejayaan ini merupakan kali ketiga operasi pemindahan gajah dilakukan dalam tempoh empat tahun di kawasan kebun kami,” katanya.

Sebelum ini, media melaporkan kira-kira 300 pekebun di RPT Kesedar Sungai Terah berada dalam ketakutan untuk keluar bekerja selepas menemukan beberapa kesan tapak kaki gajah liar menceroboh di kebun mereka sejak bulan lepas.- BERNAMA


Banjir: Selangor sumbang RM1 juta kepada Kelantan dan Terengganu

CYBERJAYA: Kerajaan negeri Selangor menghulurkan sumbangan RM500,000 masing-masing kepada Kelantan dan Terengganu bagi membantu menguruskan banjir yang semakin buruk di negeri berkenaan.

Menteri Besar, Datuk Seri Amirudin Shari berkata, Selangor turut berduka cita dengan nasib yang menimpa rakyat di dua negeri tersebut yang dilanda musibah banjir.

“Bagi meringankan beban atas musibah yang melanda, Kerajaan Negeri bersedia menghulurkan Sumbangan Bantuan Banjir #KitaSelangor 2022.

“Sumbangan berbentuk bantuan kewangan buat Kelantan dan Terengganu yang berhadapan musibah banjir dengan sejumlah RM500,000 setiap negeri,” katanya dalam satu kenyataan hari ini.

Pada masa sama, kerajaan negeri menerusi Skuad PANTAS serta SERVE bersedia berkhidmat untuk sebarang bentuk bantuan kemanusiaan pasca banjir sebaik sahaja keadaan mengizinkan kelak.

“Setakat jam 8 pagi hari ini, NADMA melaporkan seramai 25,353 orang di Kelantan dan 37,021 di Terengganu telah menjadi mangsa musibah ini,” katanya.

Tambah Amirudin, kesemua acara Sambutan Ambang Tahun Baharu peringkat Negeri Selangor dibatalkan.

“Keputusan itu dibuat demi menghormati mangsa dan keluarga yang terkesan dengan musibah banjir dan tragedi tanah runtuh Batang Kali,” maklumnya.

Author

Diyana Rahip

View all posts

View all posts


Mayat lelaki disyaki warga asing terdampar di tepi pantai

SABAK BERNAM: Mayat lelaki tanpa identiti ditemui terdampar di Pantai Siput Bumi Hijau, Sungai Air Tawar, di sini hari ini.

Ketua Polis Daerah Sabak Bernam, Superintendan Agus Salim Mohd Alias berkata, mayat disyaki warga asing itu ditemui orang awam sebelum menghubungi pihak polis kira-kira jam 10.45 pagi.

“Hasil temu bual ringkas dengan saksi dan ibunya mengatakan semasa sedang berjalan kaki mencari kepah di kawasan tersebut terhidu bau busuk.

“Pemeriksaan lanjut di kawasan sekitar menemui satu badan manusia berada di atas pasir pantai dalam keadaan terbaring dan dihurung lalat,” katanya ketika dihubungi, hari ini.

Agus Salim berkata, siasatan awal tidak dijumpai sebarang senjata atau objek mencurigakan di lokasi kejadian, manakala pemeriksaan ke atas badan si mati mendapati tiada kesan kecederaan dan luka pada fizikal.

“Mayat telah dihantar ke Hospital Tengku Ampuan Jemaah (HTAJ) Sabak Bernam untuk bedah siasat,” katanya. – Berita Harian

Author

Media Variasi

View all posts

View all posts


Pemilihan UMNO: Dakwaan wujud kem cuma andaian – Wan Rosdy

KUANTAN: Dakwaan wujud kem dalam kalangan calon yang menawarkan diri merebut jawatan Naib Presiden UMNO pada pemilihan parti bulan depan cuma andaian, kata Menteri Besar Pahang, Datuk Seri Wan Rosdy Wan Ismail.

Beliau yang juga antara tujuh calon bagi merebut jawatan Naib Presiden berkata, dakwaan wujud kem propresiden, antipresiden dan bebas dalam pencalonan bagi pertandingan kali ini juga cuma ‘pandangan dua atau tiga tokoh’.

“Saya sendiri tak tahu (wujud kem berbeza)… saya ingat ini (pertandingan Naib Presiden) terbuka kepada semua dan kita semua menawarkan diri untuk berkhidmat kepada parti jika diberikan peluang dan kepercayaan.

“Saya harap saingan dan pertandingan juga berjalan secara sihat,” katanya kepada pemberita selepas menghadiri Malam Anugerah Kecemerlangan sempena Ulang Tahun Kedua Majlis Bandaraya Kuantan (MBK) di sini semalam.

Turut hadir Setiausaha Kerajaan Pahang, Datuk Seri Dr Sallehuddin Ishak; Pengerusi Jawatankuasa Kerajaan Tempatan dan Perumahan, Alam Sekitar dan Teknologi Hijau negeri, Datuk Seri Johari Harun serta Datuk Bandar Kuantan, Datuk Hamdan Hussin.

Selain Wan Rosdy, turut menawarkan diri bertanding bagi jawatan itu ialah dua penyandang Naib Presiden iaitu Ahli Parlimen Kota Tinggi, Datuk Seri Mohamed Khaled Nordin dan Ketua UMNO Bahagian Padang Terap, Datuk Seri Mahdzir Khalid.

Turut menawarkan diri ialah Ahli Parlimen Titiwangsa, Datuk Seri Johari Abdul Ghani; Ahli Parlimen Simpang Renggam, Datuk Seri Hasni Mohamad; Ahli Parlimen Pengerang, Datuk Seri Azalina Othman Said dan  Ahli Majlis Kerja Tertinggi (MKT), Datuk Seri Reezal Merican Naina Merican.

Sementara itu, mengulas mengenai majlis berkenaan, Wan Rosdy berharap kejayaan MBK memperoleh 30 anugerah di pelbagai peringkat dalam tempoh dua tahun ‘bergelar’ bandar raya menjadi pendorong kepada MBK, majlis perbandaran dan majlis daerah di Pahang untuk meningkatkan sistem penyampaian awam dengan lebih efektif, kolektif dan berdaya saing.

“Kita tidak boleh mudah berpuas hati atau terus dalam keadaan status quo. Sebaliknya harus menggandakan usaha, mencari idea baharu yang lebih kreatif dan inovatif, berfikiran luar kotak serta mempunyai semangat berpasukan yang tinggi untuk terus berjaya,” katanya. – BERNAMA


Ego, rasa berkuasa suami punca keganasan rumah tangga

PUTRAJAYA: Trauma sejak kecil, ego lebih tinggi, rasa lebih berkuasa terhadap pasangan, tekanan emosi dan mental tidak terkawal, dipercayai antara punca berlaku keganasan dalam rumah tangga.

Pengarah Operasi BabyPian Legacy Sdn Bhd (BabyPian), Mohammad Rizal Abdul Rahman berkata, pelbagai faktor dikesan ketika pihaknya menjalankan kajian melibatkan produk bantal zikir.

Katanya, kurang ilmu rumah tangga juga menjadi punca utama terjadinya masalah dalam keluarga sehingga memberi kesan kepada suami isteri, dan anak-anak.

“Tekanan luar dalam, kerja di luar dah tertekan, balik rumah pun tertekan, boleh jadi punca.

“Mungkin juga pengalaman hidup, dia pernah menjadi saksi keganasan rumah tangga atau melalui situasi itu.

“Bila seorang suami merasakan dia berkuasa atas segalanya, itu juga silap tetapi kebanyakannya kerana kurang ilmu rumah tangga,” katanya.

Beliau berkata demikian pada Majlis Sumbangan Tabung Kasih kepada waris mangsa keganasan rumah tangga sehingga koma, Jahidah Nordin yang digerakkan oleh penyanyi, Sufian Suhaimi melalui jenama, BabyPian.

Pada majlis sama, Timbalan Menteri Pembangunan Wanita Keluarga dan Masyarakat (KPWKM), Aiman Athirah Sabu; pengasas bersama, Farah Yusoff dan Kumpulan Inteam.

Sebagai seorang suami, Mohammad Rizal menyarankan pasangan suami isteri mendapatkan bantuan awal dengan merujuk pakar kesihatan mental atau kaunseling daripada kerajaan atau klinik berkaitan.

Katanya, lelaki terutamanya sebagai seorang suami perlu buang ego kerana ego itu menghalang rumah tangga harmoni.

“Kalau sayang isteri, buang ego, kena ubah diri, duduk berbincang dengan pasangan.

“Kalau dah banyak kali (naik tangan), itu sudah menunjukkan kurang sayang atau mungkin sudah tidak ada sayang lagi.

“Jadi, saya juga sarankan kepada isteri dan wanita luar sana, kalau dapat masalah begini (banyak kali), buat aduan sebab negara memang ada benteng itu. Jangan beri peluang tanpa berfikir,” katanya yang mendakwa kes Jahidah banyak berlaku tetapi kurang pendedahan.

Author

Tun Puteh Wanti

View all posts

View all posts


Madrasah tahfiz jadi tempat simpan 100 kg daun ketum

KOTA BHARU: Empat lelaki dicekup selepas dipercayai terlibat dengan kegiatan memproses, menjual dan menyimpan daun ketum dalam dua serbuan berasingan di sebuah rumah dan madrasah tahfiz di Ketereh di sini semalam.

Serbuan pertama dijalankan di sebuah rumah di Kampung But di sini oleh sepasukan pegawai bersama anggota Jabatan Siasatan Jenayah Narkotik, Ibu Pejabat Polis Kontinjen (IPK) Kelantan dan Bahagian Siasatan Jenayah Narkotik Ibu Pejabat Polis Daerah Kota Bharu kira-kira pukul 9 malam.

Ketua Polis Kelantan, Datuk Muhamad Zaki Harun berkata, dalam serbuan di rumah terbabit, polis menahan empat lelaki masing-masing berusia dalam lingkungan 20-an.

Menurutnya, pemeriksaan di dalam rumah itu kemudiannya menjumpai 20 bungkusan berisi 20 liter air ketum, daun ketum seberat 40 kilogram (kg) dan dua biji kuda yang disimpan di dalam kotak rokok.

“Selain itu, dua tong gas, satu periuk berisi 10 liter air rebusan ketum dan satu unit dapur gas turut dirampas.

“Hasil siasatan terhadap empat suspek itu kemudiannya telah membawa kepada serbuan di sebuah madrasah tahfiz di Batu 11, Ketereh kira-kira 15 minit kemudian,” katanya dalam satu kenyataan hari ini.

Muhamad Zaki memberitahu, pemeriksaan di dalam madrasah itu kemudiannya menemui 10 bungkusan plastik hitam mengandungi 100 kg daun ketum.

Menurutnya, ujian saringan air kencing mendapati salah seorang suspek positif dadah jenis methamphetamine dan mempunyai satu rekod berkait kes dadah.

“Keempat-empat suspek direman selama empat hari bermula hari ini,” katanya.

Tambah Muhamad Zaki, kes disiasat mengikut Seksyen 12(2) Akta Dadah Berbahaya 1952, Seksyen 15(1) akta sama dan Seksyen 30(3) Akta Racun 1952. – KOSMO

Authors

Media Variasi

View all posts

Diyana Rahip

View all posts

View all posts

View all posts


Kos baik pulih Stadium Shah Alam RM787 juta tidak masuk akal

SHAH ALAM: Justifikasi kos baik pulih dan menaik taraf Stadium Shah Alam yang menelan belanja sebanyak RM787 juta oleh kerajaan negeri Selangor didakwa sebagai tidak masuk akal.

Pengerusi Pertubuhan Kami Prihatin Selangor, Datuk Mua’adzam Shah Ya’akop berkata, kos baik pulih adalah dua kali ganda lebih tinggi daripada pembinaan stadium baharu yang memerlukan penjelasan kerajaan negeri mengenai jumlah yang akan dibelanjakan untuk melaksanaan pembinaan stadium keramat pasukan The Red Giants itu.

“Kerajaan negeri dilihat ada agenda tersembunyi. Kos RM787 juta untuk membaik pulih adalah dua kali ganda daripada sebuah stadium baharu. Bagi saya ini adalah satu perkara yang luar biasa dan tidak masuk akal,” ujarnya.

Beliau berkata demikian kepada pemberita selepas memfailkan permohonan bagi semakan terhadap keputusan Kerajaan Negeri Selangor untuk merobohkan Stadium Shah Alam pada 16 Julai lalu di luar Mahkamah Tinggi Shah Alam, di sini hari ini.

Jelas Adzam, penduduk setempat khususnya di sekitar kawasan seksyen 13 yang berhampiran Stadium Shah Alam juga melahirkan kebimbangan apabila pembinaan projek stadium baharu itu akan memberi impak terhadap tahap kesejahteraan mereka seperti kesesakan lalu lintas, alam sekitar dan kemudahan infrastruktur iaitu bekalan elektrik, air dan pembentungan di kawasan tempat tinggal.

“Saya juga penduduk di kawasan seksyen 13, ingin menyampaikan keresahan penduduk yang membangkitkan persoalan apakah impak pembinaan Stadium baharu oleh kerajaan negeri ini.

“Adakah kerajaan negeri sudah melakukan kajian terperinci sebelum meletakkan niat melaksanakan projek pembinaan ini. Ini kerana seksyen 13 tidak boleh menampung kepadatan penduduk sekarang ini.

“Kesesakan trafik sekarang ini juga sudah cukup menyeksakan. Kami difahamkan pembinaan stadium ini akan menggunakan bahan letupan, jadi di sini kami mahu dapatkan penjelasan dari kerajaan negeri terhadap jaminan keselamatan kepada penduduk,” jelasnya.

Julai lalu, Menteri Besar Selangor, Datuk Seri Amirudin Shari memaklumkan, kerajaan negeri memutuskan untuk pelaksanaan pembangunan baru Kompleks Sukan Shah Alam.

Ketetapan itu dibuat selepas meneliti cadangan dan kertas kerja yang diterima sejak 2013.

Author

Mohamad Fitri Hazim Hazam

View all posts

View all posts


Apa jua keputusan perlu dipersetujui Dewan Tertinggi BN – Wee Ka Siong

KUALA LUMPUR:  Presiden MCA, Datuk Seri Dr Wee Ka Siong menegaskan apa jua keputusan yang dibuat oleh Barisan Nasional (BN) perlu mendapat persetujuan dan mandat daripada Dewan Tertinggi gabungan tersebut.

Dalam hantaran di akaun rasmi Facebook beliau, Ahli Parlimen Ayer Hitam itu menyatakan rasa terkilan melihat kehadiran pemimpin Pakatan Harapan (PH) di Hotel Seri Pacific di sini  di mana beliau perlu menghadiri satu perjumpaan melibatkan Ahli Parlimen BN.

Wee berkata, tiada sebarang perjumpaan antara Ahli Parlimen BN dan wakil PH berlangsung ketika beliau berada di Hotel Seri Pacific itu dari  jam 10 pagi hingga 12 tengah hari dan beliau hanya menghadiri perjumpaan bersama Pengerusi BN, Datuk Seri Dr Ahmad Zahid Hamidi dan semua Ahli Parlimen BN sahaja.

Selepas perjumpaan dan sidang media, beliau tidak terlibat dalam mana-mana perbincangan, pertemuan sama ada kebetulan atau tidak dengan pemimpin PH, katanya.

“Apa jua keputusan yang dibuat oleh BN perlu mendapat persetujuan dan mandat daripada Dewan Tertinggi BN,” kata bekas Menteri Pengangkutan itu.

Beberapa pemimpin BN dan PH dilaporkan bertemu di hotel berkenaan dikatakan membincangkan berhubung pembentukan kerajaan Persekutuan.

Pada Pilihan Raya Umum ke-15 (PRU15) Sabtu lepas, berakhir dengan situasi Parlimen tergantung apabila tiada parti atau gabungan parti politik mendapat majoriti mudah untuk membentuk kerajaan Persekutuan.

PRU15 menyaksikan gabungan parti antaranya Pakatan Harapan (PH) memperoleh 82 kerusi Parlimen, Perikatan Nasional (73), manakala Barisan Nasional (30).

Majoriti mudah untuk membentuk kerajaan ialah 112 kerusi. – BERNAMA


‘Runtuh nanti kereta saya, keluar!’ – Lima pelajar berhimpit dalam kereta e-hailing tanpa rasa bersalah

CYBERJAYA: Baru-baru ini, tular sebuah video memaparkan seorang pemandu e-hailing bertindak membatalkan pesanan pelanggannya kerana melebihi had muatan penumpang.

Dalam video yang dikongsikan menerusi TikTok Safrah699, kelihatan lima orang penumpang masuk ke dalam kereta walaupun pemandu tersebut memberitahu hanya empat orang sahaja dibenarkan memasuki kenderaanya itu.

“Empat orang saja ye, jangan banyak-banyak tak muat nanti,” kata pemandu berkenaan.

Bagaimanapun, kesemua penumpang itu tidak mengendahkan kata-kata pemandu terbabit.

Melihatkan situasi yang agak sempit, pemandu tersebut meminta para penumpangnya keluar.

Namun, penumpangnya tetap berkeras tidak mahu keluar.

“Runtuh nanti kereta saya, keluar, keluar, keluar.

“Sebelum saya cancel, keluar. Haa dah cancel, keluar,” ujarnya.

Menjengah ruangan komen, rata-rata netizen mempertahankan tindakan pemandu tersebut.

“Lah, Grab kan boleh pilih kereta 4 seat or kereta lebih besar, beza seringgit dua je pun,” kata netizen.

“Bukan, sebenarnya benda ni nampak kecil untuk sesetengah orang, tapi besar bagi orang yang buat Grab. sebab kalau kena saman rabak duit poket weh,” tulis netizen.

“Kena jaga periuk nasi juga. Kalau dah semua driver 4 seater ambil macam ni, macam mana nak jaga market untuk 6 seater,”  komen netizen.

Oleh: AIN JAPRI (Pelatih USM)

Author

Media Variasi

View all posts

View all posts


Lelaki bakar 13 motosikal ditahan di KLCC – Polis

Ketua Polis Daerah Dang Wangi, ACP Noor Dellhan Yahaya berkata, suspek berusia 34 tahun itu direman sehingga 19 April ini bagi membantu siasatan mengikut Seksyen 435 Kanun Keseksaan.

Beliau berkata, sejurus menerima laporan berkaitan kejadian itu, Bahagian Siasatan Jenayah Ibu Pejabat Polis Daerah Dang Wangi telah membuka satu kertas siasatan.

“Dalam tempoh beberapa jam, polis berjaya menahan suspek bagi membantu siasatan serta merampas sebuah motosikal jenis Honda RS, serangkai kunci motosikal, sebuah topi keledar, sepasang sarung tangan dan satu pemetik api.

“Motif dan punca kejadian masih dalam siasatan dan setakat ini sebanyak 10 laporan polis telah diterima daripada pihak yang terlibat dalam kejadian itu,” katanya dalam kenyataan hari ini.

Semalam, sembilan motosikal dan empat skuter elektrik terbakar sepenuhnya manakala empat motosikal yang lain, terbakar antara tiga hingga 20 peratus, dalam kejadian pada 3.45 petang itu.

Dalam perkembangan berasingan, Noor Dellhan berkata, 11 individu termasuk warga asing telah ditahan semalam kerana disyaki terlibat dalam kegiatan penipuan tawaran kerja dalam talian.

Beliau berkata, suspek yang terdiri daripada lapan lelaki dan seorang wanita tempatan serta seorang wanita warga asing berusia lingkungan 18 hingga 46 tahun itu ditahan hasil serbuan di sebuah premis di Jalan Ampang, di sini.

“Hasil siasatan, sindiket ini telah beroperasi selama hampir sebulan dan kesemua tangkapan berperanan sebagai Pegawai Khidmat Pelanggan yang menawarkan pekerjaan dalam talian kepada warganegara asing di luar negara.

“Turut dirampas 10 unit komputer, tujuh unit pemprosesan pusat (CPU) komputer, sebuah modem dan tiga unit router,” katanya.

Beliau berkata, kesemua suspek kini direman sehingga 17 April bagi membantu siasatan mengikut Seksyen 420/511 Kanun Keseksaan. – BERNAMA


Mahkamah Persekutuan kekalkan hukuman mati terhadap pencuci kereta

PUTRAJAYA: Mahkamah Persekutuan hari ini mengekalkan hukuman mati yang dijatuhkan Mahkamah Tinggi terhadap seorang pencuci kereta, kerana membunuh sepupunya lima tahun lepas.

Panel tiga hakim terdiri daripada Ketua Hakim Negara Tun Tengku Maimun Tuan Mat dan Hakim Mahkamah Persekutuan Datuk Zabariah Md Yusof dan Datuk Harmindar Singh Dhaliwal, menolak rayuan Iskandar Zulkarnain Zolkifly atas pensabitan kesalahan dan hukuman mati yang telah dijatuhkan terhadapnya.

Zulkarnain, 31, mengemukakan rayuan terhadap keputusan Mahkamah Tinggi pada 4 Okt 2019, yang menjatuhkan hukuman mati selepas mendapati lelaki itu bersalah membunuh Rabiatul Ain Mohamod, 27, di sebuah rumah di Jalan Temerloh Makmur 3, Taman Temerloh Makmur, Temerloh, Pahang pada 8.30 malam, 21 Okt, 2017.

Sebelum ini, Mahkamah Rayuan pada 29 Sept tahun lepas, menolak rayuan lelaki tersebut.

Berdasarkan keterangan, Zulkarnain yang tinggal bersama mangsa dan suaminya, telah menikam wanita itu berulang kali.

Dalam rayuannya, beliau mendakwa mangsa membangkitkan kemarahannya kerana mengadu dan menghina  kerana tidak pergi bekerja.

Peguam K. Viknesvaran mewakili Zulkarnain, manakala Samihah Rhazali bagi pihak pendakwaan.

Sementara itu, di mahkamah yang sama, seorang bekas penjual kad prabayar Ng Kah Fai terlepas daripada hukuman mati apabila berjaya dalam rayuannya untuk mengetepikan hukuman mati yang dikenakan ke atasnya kerana membunuh seorang pelanggan yang berhutang RM100,000.

Ketua Hakim Negara Tengku Maimun ketika membacakan keputusan itu, bagaimanapun meminda pertuduhan membunuh terhadap Ng, 47, itu kepada menyebabkan kematian tanpa niat dan menjatuhi beliau hukuman penjara 20 tahun, bermula tarikh beliau ditangkap iaitu 20 Okt 2015.

Ng dituduh menikam Cheng Kok Seong, 41, seoranga peniaga menggunakan sebilah pisau di dalam sebuah kereta Toyota Vios yang diletakkan di Jalan SS 15/2A, Subang Jaya, Selangor antara 10 malam ke 11.30 malam, pada tahun 2015.

Dalam rayuannya di Mahkamah Tinggi, Ng tidak menafikan telah menikam mangsa, namun beliau menyatakan perbuatan tersebut bagi mempertahankan dirinya.

Ng telah disabitkan kesalahan membunuh dan dijatuhkan hukuman mati oleh Mahkamah Tinggi pada 24 Julai, 2018.

Rayuan Ng di Mahkamah Rayuan pada 29 Jun 2020, telah ditolak.

Ng diwakili peguam Afifuddin Ahmad Hafifi, Datuk Salehuddin Saidin dan Hafizuddin Salehuddin manakala Timbalan Pendakwa Raya Norzilati Izhani Zainal @ Zainol bagi pihak pendakwaan. – BERNAMA


DBKL sita 69 ayam hidup di Pasar Borong Selayang

KUALA LUMPUR: Dewan Bandaraya Kuala Lumpur (DBKL) menyita 69 ayam hidup di Pasar Borong Selayang di sini, pada Jumaat.

Operasi Tindakan Khas Premis Perniagaan itu dilaksanakan melalui Jabatan Penguatkuasaan dan Jabatan Kesihatan dan Alam Sekitar DBKL.

“Dalam pemeriksaan bersama pegawai penguat kuasa dan pegawai kesihatan DBKL mendapati, terdapat tujuh aktiviti perniagaan yang beroperasi sebagai pusat penyimpanan dan pemprosesan jualan haiwan (ayam hidup), dikendalikan oleh warga asing dari Myanmar dan aktiviti penjualan sayuran serta buah-buahan.

“Premis-premis ini menimbulkan kekacauan dan mengganggu awam kerana membabitkan isu kekotoran, halangan laluan, lorong belakang dan bau yang busuk di kawasan sekitar,” katanya dalam kenyataan pada Sabtu.

DBKL berkata, tindakan sita dan pindah barangan dibuat membabitkan kesalahan perniagaan di kaki lima premis dan penjaja tanpa lesen daripada penjaja warganegara Myanmar.

Tambah DBKL, tindakan penguatkuasaan dijalankan di bawah Undang-Undang Kecil Pelesenan Penjaja (WPKL) 2016 dan Akta Jalan Parit Bangunan 1974.

“Pegawai kesihatan DBKL mengeluarkan empat notis Menghendaki Kacau Ganggu Dihapuskan di bawah Seksyen 82, Akta Kerajaan Tempatan 1976 bagi kesalahan menyebabkan kekotoran di tempat awam dan stor penyimpanan ayam hidup tanpa kebenaran,” katanya.

Barangan perniagaan dan haiwan yang disita dihantar ke Setor Sitaan DBKL dan Stor Kawalan Pest JKAS untuk proses dokumentasi lanjut.

Pada masa sama, DBKL mengingatkan mana-mana pemilik premis perniagaan supaya sentiasa mematuhi syarat-syarat lesen perniagaan yang ditetapkan oleh pihak berkuasa, selain tidak menimbulkan sebarang kacau ganggu di tempat awam.

Author

Fazleen Safina Abd Jamil

View all posts

View all posts


Tidak pernah pijak atau tendang perut Bella – Siti Bainun

KUALA LUMPUR: Pengasas Rumah Bonda, Siti Bainun Ahd Razali hari ini memberitahu Mahkamah Sesyen di sini bahawa beliau tidak pernah memijak atau menendang perut Bella semasa remaja sindrom Down itu berada dalam jagaannya di Rumah Bonda.

Siti Bainun, 31, berkata, ia berdasarkan pemeriksaan oleh Dr Meenambigai PK Sevarajah yang bertugas di Bahagian Kecemasan dan Trauma Hospital Kuala Lumpur yang mendapati paru-paru, abdomen dan kaki Bella berada dalam keadaan baik dan normal.

“Bella memang sangat-sangat sihat. Dia tidak ada penyakit asma atau apa-apa sakit. Malah dapatan ini menunjukkan saya tidak pernah memijak dan menendang perut, menyuruh Bella berdiri lama dan apa jua jenis penderaan yang direka saksi-saksi pendakwaan, tidak pernah berlaku. Malah kaki Bella dilaporkan tiada bengkak,” katanya ketika membacakan pernyataan saksi pada hari kedua membela diri atas pertuduhan mengabai dan menganiaya Bella.

Pada prosiding sebelum ini, saksi pendakwaan kelima, Yasmin Nahar Mahmood memberitahu mahkamah bahawa Siti Bainun memijak lutut Bella dan menyepak ramaja itu manakala saksi pendakwaan kelapan Suhana Zam berkata, beliau pernah melihat Bella berdiri lebih 10 jam semasa berada di sebuah unit kondominium di Wangsa Maju, di sini.

Sementara itu, Siti Bainun berkata, kesan gigitan pada perut Bella berpunca daripada pergaduhan berlaku antara remaja itu dengan bekas penghuni Rumah Bonda dikenali sebagai Balqis, selepas Bella memakai pencuci muka Balqis.

“Lepas pakai, berlari berkejar satu rumah dan mereka masing-masing mengigit antara satu sama lain. Saya juga ada letak minyak gamat dan krim pada mereka. Saya dah marah dan tegur mereka sama seperti ibu bapa lain yang marah apabila anak-anak bergaduh. Saya pun tidak faham kenapa Bella dan Balqis tidak boleh sesuaikan diri bersama.

“Peguam saya ada bertanya kepada Bella mengenai pergaduhan dan Bella sendiri setuju ada bergaduh dengan Balqis. Bila mereka bergaduh, saya akan tenangkan dan nasihat mereka,” katanya yang turut memaklumkan hubungan antara Bella dan Balqis diibaratkan seperti ‘love hate relationship‘ namun mereka faham apabila ditegur.

Berhubung kesan lecuran pada Bella akibat termos berisi air panas tersimbah ke arahnya semasa remaja itu bergaduh dengan Balqis sekitar Mei 2021, Siti Bainun berkata, disebabkan kejadian itu berlaku ketika pandemik COVID-19, beliau telah membeli ubat bagi merawat kesan melecur berkenaan berdasarkan nasihat klinik dan farmasi dan luka terbabit sembuh dalam tempoh sebulan kecuali di bahagian pergelangan tangan.

Menurut Siti Bainun, beliau telah membawa Bella ke Klinik Setapak dan Surgeri berhampiran rumahnya bagi mendapatkan rawatan susulan serta bertemu dengan seorang doktor yang memaklumkan kepadanya bahawa luka Bella semakin mengering, dan memberikan antibiotik bagi mengelakkan jangkitan serta krim untuk disapu di luka Bella.

“Saya tidak mendera Bella. Jika benar saya berniat untuk mencederakan Bella, tidak mungkin saya akan cuba menyembuhkan Bella, tiada keperluan untuk saya bertanya kepada ahli farmasi ubat-ubatan yang sesuai untuk merawatnya dan juga menghabiskan wang ringgit bagi membeli segala keperluan serta ubat-ubatan yang terbaik dan sesuai seperti dicadangkan oleh ahli farmasi.

“Saya telah merawat Bella dengan baik sebagai ibu, dan sebagai orang biasa yang merasakan ini yang terbaik untuk anak saya dan telah membawa Bella untuk mendapatkan rawatan susulan di Klinik Setapak bagi mendapatkan rawatan lanjut,” katanya yang tidak diwakili peguam dalam prosiding di hadapan Hakim Izralizam Sanusi hari ini.

Berhubung dengan layanan Siti Bainun terhadap Yasmin yang dikatakan seperti hamba abdi, Siti Bainun berkata, beliau tidak mengetahui dari mana datangnya ‘hamba abdi’, dan cerita (hamba abdi) ini adalah supaya mahkamah mempercayai perwatakannya selain untuk mempengaruhi masyarakat dalam menyedapkan ‘cerita ‘ di media sosial.

Siti Bainun berkata, beliau menganggap Yasmin seperti anak sendiri dan melalui diari Yasmin, remaja itu sayangkannya serta adik-adiknya yang juga penghuni rumah kebajikan itu.

“Bermewah-mewah juga tidak. Kami hidup sederhana sahaja. Kalau ada duit lebih saya belikan mereka makanan yang mereka mahu. Saya juga belikan anak-anak saya barang kemas jika ada wang tambahan termasuklah untuk Yasmin.

“Yasmin mereka-reka cerita tentang saya dengan teruk di mahkamah ini, saya masih sayangkan dia. Dia antara remaja pertama yang saya selamatkan dalam jagaan saya. Saya tahu dia dan bapa dia diugut serta Yasmin akan jadi kambing hitam, tapi sekarang saya tidak tahu lagi apa yang terjadi kepada dia,” katanya.

Pada 24 November tahun lepas, Izralizam memerintahkan Siti Bainun membela diri atas dua pertuduhan selepas mendapati pendakwaan berjaya membuktikan kes prima facie terhadapnya.

Siti Bainun didakwa mengabai dan menganiaya remaja perempuan berusia 13 tahun itu sehingga menyebabkan mangsa mengalami kecederaan fizikal serta emosi di sebuah unit kondominium di Wangsa Maju antara Februari dan Jun 2021, mengikut Seksyen 31(1)(a) Akta Kanak-Kanak 2001 yang boleh membawa hukuman maksimum penjara 20 tahun atau denda RM50,000 atau kedua-duanya jika sabit kesalahan.

Perbicaraan di hadapan Hakim Izralizam bersambung 20 Februari ini. – BERNAMA


JKDM Pahang patah cubaan seludup 2.04 juta batang rokok

KUANTAN: Jabatan Kastam Diraja Malaysia (JKDM) Pahang berjaya mematahkan cubaan menyeludup 2.04 juta batang rokok putih susulan penahanan sebuah lori di Kilometer (km) 220.5 Lebuhraya Pantai Timur Fasa Satu (LPT1) berhampiran Gambang di sini, Isnin lepas.

Pengarah JKDM Pahang, Wan Apandi Wan Hassan berkata, dalam kejadian pada 9 pagi itu, pemandu  lori bagaimanapun berjaya meloloskan diri dan meninggalkan kenderaannya di bahu jalan setelah menyedari dirinya diekori pihak penguat kuasa dalam .

Lori jenis ‘bonded’ itu dipercayai dalam perjalanan dari Pantai Timur menghala ke Pantai Barat.

“Hasil pemeriksaan ke atas lori menemukan sebanyak 102,000 karton rokok dengan jumlah keseluruhan 2.04 juta batang rokok yang dipercayai untuk diedarkan di Pantai Barat.

“Nilai rampasan dianggarkan sebanyak RM163,200 dengan anggaran jumlah cukai bernilai RM1.36 juta,” katanya pada sidang media di Wisma Kastam Sultan Ahmad Shah di sini hari ini.

Beliau berkata, pihaknya merampas semua rokok tersebut dan menyita lori yang dianggarkan bernilai RM55,000 untuk siasatan lanjut di bawah Akta Kastam 1967. – BERNAMA


DUN Selangor lulus Enakmen Anti Lompat Parti

SHAH ALAM: Persidangan Dewan Undangan Negeri (DUN) Selangor hari ini meluluskan Rang Undang-Undang (RUU) Tubuh Kerajaan Negeri (Pindaan) 2022 bagi membolehkan Enakmen Anti Lompat Parti dilaksanakan di negeri itu.

Usul pindaan itu dibawa oleh Menteri Besar, Datuk Seri Amirudin Shari semalam dan mendapat sokongan sebulat suara Ahli Dewan pada Mesyuarat Ketiga Penggal Kelima DUN Selangor ke-14 di sini.

Ketika menggulung RUU itu, beliau berkata, tujuan pindaan dilaksanakan adalah bagi memastikan Enakmen Anti Lompat Parti sekata dan selaras dengan apa yang telah diputuskan di Parlimen sebelum ini.

“Ini supaya tidak ada pertembungan dengan apa yang diputuskan di peringkat Persekutuan dan dengan adanya pindaan ini, keadaan (politik negeri) terjamin dengan rakyat dapat memilih individu daripada parti tertentu dan pemimpin perlu bertanggungjawab terhadap ruang yang diberikan oleh rakyat,” katanya.

Semalam, Amirudin berkata pindaan itu dilaksana selaras dengan Akta Perlembagaan (Pindaan) (No. 3) 2022 mengenai peruntukan Larangan Ahli Parlimen Bertukar Parti yang berkuat kuasa 5 Oktober lepas.

Akta itu telah mendapat perkenan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah pada 31 Ogos dan diwartakan sebagai Akta A1663 pada 6 September lepas.

Speaker DUN Selangor, Ng Suee Lim pula berkata, kelulusan enakmen itu menjadi jaminan supaya wakil rakyat bersikap lebih setia kepada parti dan bertanggungjawab terhadap mandat yang diberikan.

“Rakyat memilih jadi mereka perlu perjuangkan demi rakyat. Pada masa sama, Enakmen Anti Lompat Parti ini menjamin kestabilan politik.

“Usul itu yang dibawa semalam oleh Menteri Besar dibahaskan oleh lebih 15 wakil rakyat,” katanya kepada pemberita di Bangunan Annex DUN Selangor di sini.

Persidangan DUN Selangor ditangguhkan sehingga 3 petang esok. – BERNAMA


Individu kerap ‘main’ telefon disaran makan buah melon sebab..

CYBERJAYA: Individu yang kerap menggunakan telefon pintar disarankan untuk menjadikan buah melon sebagai hidangan setiap hari.

Menerusi perkongsian seorang pengamal perubatan, Dr Rizal Abu Bakar, buah melon mengandungi khasiat untuk mata manusia.

Menurutnya, antara nutrisi yang terkandung dalam buah tersebut adalah Lutein dan Zeanthin yang berfungsi sebagai anti oksida bagi kegunaan mata.

“Buah ni (melon) power yakmat. Terutama yang memang mata tak berapa ok. Yang nak mata jadi elok dan sihat.

“Especially pada geng yang dok guna handphone untuk berniaga. Terpaksa berkepit dengan handphone atau mengadap skrin pc memanjang atau anak-anak yang memang kalau tak bagi pun guna handphone berjam jam.

“Apa ada dalam melon ni? Benda penting yang ada dalam melon ialah Lutein dan Zeanthin, dua anti oksida ni penting sangat untuk kesihatan mata. Dua geng ni boleh halang mata dari kerosakan,” kongsinya menerusi hantaran di Facebook miliknya.

Selain itu, Dr Rizal turut menyatakan bahawa melon turut sesuai dimakan oleh individu yang menghidap asma.

“Buah melon ini pun ada selenium, beta carotene, vitamin C dan choline.

“Kalau ada asma wajiblah jadikan melon ni saka baru. Sebab beta carotene dalam melon boleh halang asthma attack. Juga halang dari terkena asma.

“Satu cawan melon bekalkan 3,500mg beta carotene. Saintis kata sehari untuk orang umur 14 tahun ke atas perlukan 18,000mg beta carotene,” ujarnya.

Tambah Dr Rizal, melon juga berupaya mengawal kesihatan jantung, sembelit, serta sesuai dimakan oleh golongan yang kurang suka minum air.

“Lately ni kan, selalu terdengar orang yang kita kenal mati mengejut. Selalu dikata kena serangan jantung. Muda muda lagi pulak tu.

“Kalau ada isu dengan sembelit, fiber dari melon boleh bantu. Kalau nak naikkan fokus, choline dalam melon boleh bantu.

“Kalau rasa malas nak minum air asyik nak ke tandas, boleh cuba melon. Kandungan air dalam melon tinggi. Bagi hidrasi pada tubuh. Kurangkan sikit lawatan ke tandas tu,” tulisnya.

Author

Diyana Rahip

View all posts

View all posts


Johari ketuai pasukan petugas siasat skandal 1MDB

CYBERJAYA: Ahli Parlimen Titiwangsa, Datuk Seri Johari Abdul Ghani dilantik mengetuai pasukan petugas bagi menyelesaikan beberapa isu membabitkan skandal 1Malaysia Development Berhad (1MDB).

Lantikan Bekas Menteri Kewangan II itu diumumkan sendiri oleh Perdana Menteri, Datuk Seri Anwar Ibrahim di Dewan Rakyat pada Khamis selepas bersetuju dengan kritikan Ahli Parlimen Titiwangsa itu berhubung penyelesaian kerajaan dengan Goldman Sachs bernilai AS$2.5 bilion.

Penyelesaian dengan bank pelaburan antarabangsa itu dicapai pada tahun 2020 ketika pentadbiran Tan Sri Muhyiddin Yassin.

“Saya sendiri malu dengan keputusan terbabit. Amat sedikit ketika persefahaman itu dibuat. Goldman Sachs mengaut keuntungan daripada kerja keras kita,” kata Anwar seperti dilapor Kosmo hari ini.

Untuk rekod, kerajaan pimpinan Muhyiddin ketika tahun 2020 lalu hanya mencapai penyelesaian bersama Goldman Sachs dengan bank pelaburan itu membayar AS$2.5 bilion kepada kerajaan dan memberi jaminan pulangan aset 1MDB yang dirampas di seluruh dunia, bernilai AS$1.4 bilion.

Bagaimanapun, Johari baru-baru ini menggesa kerajaan menyiasat peranan pihak yang terbabit dalam penyelesaian dengan Goldman Sachs kerana menyifatkan tindakan sedemikian tidak adil dan meragukan.

Johari berkata, Goldman Sachs bertindak sebagai penasihat kewangan dan pengurus utama kepada tiga bon yang dikeluarkan 1MDB bernilai AS$6.5 bilion, sekali gus meraih AS$600 juta sebagai yuran komisyen.Selain itu kata Johari, dua bekas pekerja Goldman Sachs juga bukti penyelesaian itu meragukan.

Author

Diyana Rahip

View all posts

View all posts


Kes buang bayi di tepi jalan Kuching-Serian menyedihkan

Oleh: ARRIANE ZAYNE

SAMARAHAN: Kes buang bayi baru lahir di tepi jalan baru-baru ini adalah perkara yang menyedihkan, kata Menteri Wanita, Pembangunan Kesejahteraan Kanak-kanak dan Komuniti Sarawak, Datuk Seri Fatimah Abdullah.

Bayi lelaki malang itu dipercayai baru beberapa hari dilahirkan dijumpai ditinggalkan berhampiran sebuah rumah di Batu 9 Jalan Kuching-Serian, Sarawak malam Jumaat.

“Perkara ini menyedihkan sebab bila bayi ditinggal ditepi jalan ia akan mengundang bahaya kepada keselamatan bayi,” kata Fatimah kepada MEDIA VARIASI hari ini.

Menurut Fatimah kes sebegini berlaku apabila pasangan terlibat telah melaku seks luar nikah sehingga menyebab kehamilan.

“Mereka ini tidak mahu ibu bapa, keluarga dan masyarakat tahu tentang perbuatan mereka,” ujarnya.

Jelas Fatimah lagi menerusi program Advokasi Elak kehamilan remaja dalam kalangan belia, Kementerian selain daripada berkongsi tentang bahaya kehamilan remaja, pihaknya turut menekankan langkah pencegahan.

Program berkenaan tegasnya turut memaklumkan di mana tempat selamat untuk dituju sekiranya berlaku kehamilan luar nikah.

“Perbuatan ini taboo dalam masyarakat kita dan ia menyalahi dari segi agama dan adat tradisi maka ‘stigmatization’ akan berlaku terhadap mereka,” jelasnya.

Amat menyedihkan lagi kata Fatimah status kewarganegaraan bayi tidak berdosa itu turut dipersoalkan juga.

“Dalam ruang kewarganegaraan sijil lahir bayi akan dicatat STATUS KEWARGANEGARAAN BELUM DITENTUKAN,” katanya lagi ia akan menimbul kerumitan bagi anak tidak berdosa itu untuk mendapat kemudahan yang biasa dinikmati sebagai rakyat Malaysia.

Minggu lalu Sarawak dikecohkan dengan penemuan bayi lelaki setelah penghuni rumah mendengar tangisan bayi di luar kediaman mereka.

Bertindak keluar menyelamatkan bayi itu telah dibawa ke Hospital Umum Sarawak (HUS) untuk pemeriksaan kesihatan dan dilaporkan berada dalam keadaan sihat.

Sementara Ketua Polis Daerah Kota Samarahan, DSP Brodie Brangka mengesahkan menerima laporan berhubung kes itu dan pihaknya sedang melakukan siasatan untuk mengesan ibu bapa bayi terbabit.

Author

Media Variasi

View all posts

View all posts


Malaysia Madani beri peluang baik untuk reset negara – Fahmi

PUTRAJAYA: Pelaksanaan Malaysia Madani mampu memberi peluang baik untuk reset negara, kata Menteri Komunikasi dan Digital, Ahmad Fahmi Mohamed Fadzil.

Mengulas berkenaan amanat Perdana Menteri, Datuk Seri Anwar Ibrahim, Fahmi berkata, Malaysia Madani diletakkan sebagai kerangka asas gerak kerja bagi Kerajaan Perpaduan bergerak ke depan.

Menurutnya, ini bukan sahaja gerak kerja untuk kerajaan, malah merupakan satu misi bagi seluruh rakyat Malaysia.

“Apabila kita mendengar intipati, keseluruhan ucapan Perdana Menteri tadi, ianya adalah usaha yang bukan hanya di kalangan jemaah menteri, tetapi juga di kalangan rakyat.

“Niat kita adalah untuk mengangkat martabat negara, menyelesaikan masalah rakyat dan keprihatinan yang Perdana Menteri berikan bukan hanya kepada angka-angka yang memukau tetapi untuk benar-benar menyelesaikan masalah bagi semua golongan rakyat.

“Kita juga mendengar tentang mesej berkaitan konglomerat dan projek-projek besar serta bagaimana tindakan terhadap apa-apa penyelewengan yang pernah berlaku sebelum ini adalah di tangan pihak berkuasa.

“Dan ini bagi saya memberi satu peluang yang sangat baik untuk satu reset dan satu rekalibrasi supaya pergerakan kita memacu pertumbuhan ekonomi, dalam keadaan politik yang telah stabil, akan dapat dirancakkan selepas ini,” katanya.

Beliau berkata demikian kepada pihak media selepas Anwar menyampaikan amanat sempena Wacana Membangun Negara Madani di Pusat Konvensyen Antarabangsa Putrajaya (PICC) pada Khamis.

Tambahnya, pelaksanaannya juga akan segera dilakukan oleh semua semua kementerian, agensi dan badan-badan kerajaan dalam masa terdekat.

“Selepas ini, semua kementerian, agensi dan badan-badan kerajaan akan mula meneliti dokumen ini dan mengaplikasikan dalam dasar dan juga pelaksanaan bagi gerak kerja kementerian.

“Bagi saya sendiri, sebenarnya Kementerian Komunikasi dan Digital (KKD), kami ada satu pemukiman pada hari ini dan kita akan membedah buku dan meneliti apa yang telah diumumkan Perdana Menteri serta gagasan yang dibawa,” katanya lagi.

Author

Faridah Amiratul

View all posts

View all posts


Tularkan gambar aib punca pelajar tampar rakan sekelas

KAJANG: Tindakan seorang pelajar yang menampar wajah rakan sekelasnya di sebuah sekolah di sini pada Jumaat lalu, dipercayai berpunca daripada gambar aibnya ditularkan di laman TikTok.

Ketua Polis Daerah Kajang, Asisten Komisioner Mohd Zaid Hassan berkata, pihaknya telah menerima laporan polis berhubung kejadian terbabit daripada salah seorang pelajar berusia 17 tahun.

“Video itu dipercayai ditularkan oleh rakan sekelas mereka itu memaparkan perbuatan seorang pelajar perempuan telah mengasari mangsa,” katanya dalam satu kenyataan pada Ahad.

Mohd Zaid berkata, suspek bersemuka dengan rakan sekelasnya itu dan bertindak menampar pipi mangsa sebanyak lima kali sambil bertanya berkenaan gambar terbabit.

“Sebaliknya mangsa berkata, gambar itu diambil sendiri oleh suspek menggunakan telefon milik rakan yang lain.

“Akibat terlalu marah, pelajar berkenaan menampar muka mangsa yang dikatakan telah menjatuhkan maruahnya,” katanya.

Beliau berkata, mangsa dan suspek sudah membuat laporan berhubung kejadian terbabit sejak Sabtu.

“Kes disiasat mengikut Seksyen 323 Kanun Keseksaan serta Seksyen 233 Akta Komunikasi dan Multimedia 1998.

“Orang ramai yang mempunyai maklumat mengenai kejadian boleh menghubungi Pegawai Penyiasat, Inspektor Muhammad Azrul Nizam Zainal Abidin di talian 016-998 5730 bagi membantu siasatan,” katanya.

Author

Fazleen Safina Abd Jamil

View all posts

View all posts


‘CEO TikTok’ jual Lamborghini, salur hasil jualan pada Gaza

DEMI kelangsungan hidup rakyat Palestin yang kini berdepan penderitaan menyayat hati, pelakon, Aeril Zafrel nekad menjual Lamborghini Aventador miliknya bagi menyalurkan separuh hasil jualan kereta mewah itu kepada Persatuan Pencinta Gaza.

Menurut Aeril atau Suhairil Sunari, 35, keputusan itu dibuat berikutan kereta yang dihadiahkan isterinya, Wawa Zainal setahun lalu itu jarang digunakan.

“Selamat tinggal Lambo (Lamborghini). Jarang pakai kereta ini, jadi jual saja.

“Insya-Allah sebahagian hasil jualan ini kita derma ke Palestin,” katanya menerusi perkongsian di Instagram.

Dalam pada itu, Aeril yang turut digelar ‘CEO TikTok’ turut menyeru orang ramai supaya menyalurkan sumbangan kepada saudara seagama di Gaza.

Difahamkan, Lamborghini yang dahulunya berharga RM2.27 juta itu telah bertukar tangan kepada pemilik baharu.

Author

Diyana Rahip

View all posts

View all posts